Prijem za infektologa dr Srđana Stevanovića, dobitnika Zlatne medalje povodom Dana državnosti Republike Srbije | Zrenjanin\n24. februar 2021. 12:59:07\nGradonačelnik Zrenjanina Simo Salapura primio je danas dr Srđana Stevanovića, specijalistu infektologije Opšte bolnice “Đorđe Joanović” u Zrenjaninu, dobitnika Zlatne medalje povodom Dana državnosti Republike Srbije za zasluge i doprinos u sprovođenju aktivnosti na sprečavanju širenja zarazne bolesti Kovid 19. Prijemu je prisustvovao i direktor Opšte bolnice, dr Igor Kitaresku.\nDr Stevanoviću ukazana je čast kada je u predsedništvu Republike Srbije primio priznanje na Dan državnosti, čime je predsednik Srbije Aleksandar Vučić posredno zahvalio i svim zrenjaninskim lekarima koji se su protekle godine nalazili u prvim redovima borbe protiv pandemije. Na to je danas ukazao i gradonačelnik Zrenjanina, rečima da je priznanje potvrda rada dr Stevanovića, ali i sveukupnog angažovanja Opšte bolnice i čitavog zdravstvenog sistema u našem gradu.\n“Znamo da je protekla godina bila veoma teška, posebno u odeljenju u kom rade dr Stevanović i njegove kolege, gde su kapaciteti bili prepunjeni, sa danima prekovremenog rada, kada su brojke pokazivale više stotina zaraženih. Ipak, njihovo angažovanje i kvalitet rada uvek su dolazili do izražaja i borili su se za svakog pacijenta, i u periodu manjeg i većeg broja zaraženih”, rekao je Simo Salapura i naveo da će prethodna godina ostati zabeležena u lekarskoj struci kao najteža.\n“Svesni smo činjenice da lokalna samouprava ne može na pravi način da se oduži zdravstvenim radnicima, pokušali smo to da uradimo dodelom Nagrade grada Zrenjanina zdravstvenim ustanovama, svima koji su se borili protiv pandemije, a koristim i ovu priliku da im se još jednom javno zahvalim. Ujedno i apelujem na sve sugrađane da se pridržavaju propisanih mera u cilju sprečavanja širenja zaraze”, istakao je gradonačelnik.\nDr Srđan Stevanović deset godina zaposlen je na infektivnom odeljenju zrenjaninske Opšte bolnice. Nakon završenog Medicinskog fakulteta, radio je u Službi hitne medicinske pomoći Doma zdravlja Zrenjanin, a po obavljenoj specijalizaciji infektologije prelazi u Opštu bolnicu “Đorđe Joanović”. Priznanje, kaže, nije očekivao i ono za njega predstavlja izuzetnu čast. Protekli period bio je veoma težak u radu i on se nada da se više neće ponoviti.\n“Ovo je prvi put da smo se svi sreli s jednom težom i masovnom epidemijom, bilo je ranije epidemija drugih zaraznih bolesti, ali sa manje obolelih i kraćeg trajanja, tako da u mojoj karijeri ovo predstavlja potpuno novo iskustvo. Sada mogu da kažem da je najgore prošlo, ali da borba još uvek traje i da i dalje ima dosta pacijenata koji zahtevaju lekarsku negu. Generalno, protiv virusa i konkretno koronavirusa, ne postoji specifična terapija, ima manje ili više uspešnih pokušaja, tako da se vakcinacija nameće kao najbolja zaštita. Savetovao bih svim sugrađanima da se vakcinišu, kao što smo to učinili i nas trojica”, naveo je dr Stevanović, misleći pritom na gradonačelnika i na direktora Opšte bolnice, dr Kitareskua.\nGovoreći o trenutnoj situaciji u toj zdravstvenoj ustanovi, dr Igor Kitaresku naveo je da je od infekcije koronavirusom na bolničkom lečenju oko 30 pacijenata, i da su zadržani kapaciteti od 150 kreveta namenjeni smeštaju kovid-bolesnika.\n“Od pacijenata koji su pozitivni na koronavirus, pet ih je na respiratoru. Nismo smanjivali kapacitete, s obzirom da smo trenutno jedina bolnica u regionu koja je ostala u kovid sistemu. Zbog preventivnih razloga i postojećeg “pika” u celoj Srbiji, mi imamo 120 slobodnih postelja za kovid pacijente. Dnevno obavimo i između 60 i 70 pregleda, u kontinuitetu 24 časa radi i ambulanta za obolele od koronavirusa, rade se i kontrolni pregledi za one koji su preležali i uspešno se oporavljaju od kovida, ali i za pacijente od drugih infektivnih bolesti, kojih takođe ima”, naveo je dr Kitaresku i dodao da bolnica ni u jednom trenutku nije imala problema s opremom, a da je sada i znatno bolja situacija što se tiče medicinskog kadra.\n“Vakcinisani su svi naši zaposleni koji su to želeli i koji rade u kovid sistemu, čime smo dobili na imunitetu tih ljudi, a druge strane, mogli smo da se organizujemo da u takvim uslovima rade mlađi lekari i drugi koji ne spadaju u rizične grupe što se tiče oboljevanja. Trenutno je veoma mali broj zdravstvenih radnika oboleo i svi su van životne opasnosti, a samo jedan je hospitalizovan”, izneo je podatke dr Igor Kitaresku.\nOdržana sednica Gradskog veća - prihodi od otuđenja gradskog građevinskog zemljišta u ovoj godini skoro 60 miliona dinara\nGrad Zrenjanin u toku ove godine objavio je dva oglasa za otuđenje većeg broja parcela gradskog građevinskog zemljišta, od čije je prodaje prihodovano skoro 60 miliona dinara, istaknuto je na današnjoj sednici Gradskog veća, kojom je predsedavao gradonačel...\nObuka za rad komunalnih milicionara, u okviru projekta "Upravljanje ljudskim resursima u lokalnoj samoupravi - faza 2"\nU okviru Projekta Evropske unije i Saveta Evrope “Upravljanje ljudskim resursima u lokalnoj samoupravi - faza 2”, Grad Zrenjanin je sa Savetom Evrope zaključio Ugovor o dodeli bespovratne pomoći (Granta) u iznosu od 91.800,00 dinara na ime plaćanja troškova ...\nGradonačelnik obišao radove na ozelenjavanju i pejsažnom uređenju obale Begeja\nU toku su radovi na sadnji, odnosno ozelenjavanju, dela leve i desne strane obale Begeja, od mosta kod Policijske uprave do "Žutog mosta". Leva obala Begeja, pored Muzeja piva, kompletno je zasađena novim sadnim materijalom različitih vrsta lišćara i četi...\nOdržan Okrugli sto “Javno - privatno - građanskim partnerstvom do bolje inkluzije marginalizovanih grupa žena na tržište rada Zrenjanina”\nPovodom nastavka kampanje “16 dana aktivizma protiv nasilja nad ženama”, danas je u Baroknoj sali Gradske kuće održan Okrugli sto “Javno - privatno - građanskim partnerstvom do bolje inkluzije marginalizovanih grupa žena na tržište rada Zrenjanina”, a u or...\nAmbasador Španije posetio Zrenjanin i prisustvovao premijeri u Narodnom pozorištu “Toša Jovanović”\nNjegova ekselencija Raul Bartolome Molina, ambasador Kraljevine Španije u Srbiji, posetio je juče Zrenjanin i tom prilikom razgovarao s gradonačelnikom Simom Salapurom, a potom je u Narodnom pozorištu “Toša Jovanović”, zajedno sa svojom porodicom, suprugo...\nPovodom obeležavanja kampanje “16 dana aktivizma protiv nasilja nad ženama” špalir narandžastih cipela, narandžasti gerberi za žene žrtve nasilja u porodici\nPovodom početka kampanje “16 dana aktivizma protiv nasilja nad ženama” na trgu ispred Gradske kuće danas je postavljen špalir 19 narandžastih pari cipela kao simbol broja žena koje su u 2021. izgubile život od strane nekog člana porodice. Na kraju...\nSkupština RCR “Banat” održana u Kikindi: saradnja dva veća banatska grada trebalo bi da, kroz projekte, privuče i manje lokalne samouprave\nKako je i najavljeno prilikom nedavnog sastanka u Zrenjaninu gradonačelnika Zrenjanina i Kikinde sa predstavnicima Regionalnog centra za razvoj “Banat”, danas je grad Kikinda bio domaćin sednice Skupštine RCR “Banat”. Uz gradonačelnike oba grada, Sima Sal...


Marinika Tepić - Dnevni list Danas\nPočetna » Marinika Tepić » Page 2\nMarinika Tepić podnela krivičnu prijavu protiv Zagorke Dolovac zbog nepostupanja (VIDEO)\nPiše: Beta 10. 12. 2020.\nTepić uredniku informativnog programa RTS: Objavite moj odgovor Lončaru\nPotpredsednica Stranke slobode i pravde Marinika Tepić zatražila je danas od glavnog i odgovornog urednika informativnog programa RTS Nenada Lj. Stefanovića da javni servis objavi njen odgovor na izjave ministra zdravlja Zlatibora Lončara koji je jutros u Jutarnjem dnevniku izneo „niz neistina i uvreda, uz brutalne napade“ na njen račun.\nPiše: FoNet 9. 12. 2020.\nNaprednjaci ne odustaju od linča kritičara vlasti\nU Skupštini Srbije ništa novo.\nPiše: Mirjana R. Milenković 3. 12. 2020.\nTepić (SSP): RTS je saučesnik u uništavanju Srbije\nPotpredsednica Stranke slobode i pravde (SSP) Marinika Tepić optužila je danas Radio-televiziju Srbije (RTS) da prikrivanjem informacija o pravom stanju u zdravstvu, obrazovanju, privredi, ekonomiji i kulturi „saučestvuje u poduhvatu uništavanja Srbije”.\nPiše: Beta 1. 12. 2020.\nTepić: Zašto RTS krije da je Lončar zabranio retestiranje medicinara?\n„Koliko još ljudi treba da oboli od Covid-19, koliko još ljudi treba da umre od ove bolesti, kakav sunovrat treba da doživi zdravstveni sistem ove zemlje da RTS, kao javni servis, bude u funkciji informisanja građana, a ne u funkciji zaštite vlasti i prikrivanja svih njihovih promašaja sa tragičnim posledicama?“ – poručila je danas u pisanoj izjavi potpredsednica Stranke slobode i pravde Marinika Tepić.\nPiše: Danas Online 30. 11. 2020.\nPotpredsednica Stranke slobode i pravde (SSP) Marinika Tepić pozvala je direktora Telekoma Predraga Ćulibrka da do 9. decembra, Međunarodnog dana borbe protiv korupcije, objavi krovni ugovor i sve anekse sporazuma sa kako je rekla „privatnikom Igorom Žeželjem“ o kupovini lista Kurir, navodeći da će u suprotnom, podneti „seriju krivičnih prijava zbog tog koruptivnog posla“.\nPiše: Beta 24. 11. 2020.\nTepić: Ostavka Igora Brnabića je dokaz da smo bili u pravu\nPotpredsednica Stranke slobode i pravde (SSP) Marinika Tepić izjavila je danas da je ostavka Igora Brnabića „dokaz da smo bili u pravu kada smo tvrdili da su milijarde iz državnog budžeta sumnjivo dodeljene od 2017“, kada je njegova sestra Ana Brnabić postala predsednica Vlade Srbije.\nPiše: Beta 20. 11. 2020.\nTepić: Novac građana Srbije nalazi se u džepovima bratije Brnabić i Kisić\nNovac građana Srbije nalazi se u džepovima bratije Brnabić, Kisić i u džepovima ostalih koji su bliski vlasti, istakla je danas potpredsednica Stranke slobode i pravde Marinika Tepić.\nPiše: V. Stojsavljević 17. 11. 2020.\nIsti cilj (ne) spaja posvađane\nPosle nedovršene teme bez zaključka treba li opozicija na sledeće izbore da izađe u jednoj ili više kolona, prošle nedelje se otvorila nova tema o jednoj koloni protivnika vlasti u borbi za izborne uslove.\nPiše: Lidija Valtner 16. 11. 2020.\nObradović i Tepić saglasni da se za izborne uslove treba boriti u jednoj koloni\nPredsednik pokreta Dveri Boško Obradović i potpredsednica Stranke slobode i pravde Marinika Tepić večeras su se saglasili da se za izborne uslove treba boriti u jednoj koloni, a da se o izlasku na izbore treba dogovoriti u opoziciji, ali da svakako i ako se izlazi u više kolona mora da postoji sporazum o nenapadanju i zajedničkom čuvanju kutija.\nPiše: FoNet 12. 11. 2020.\nMitrović: Verica Bradić se ponela u skladu sa pravilima novinarske profesije\nDirektor Pink televizije Željko Mitrović izjavio je danas da se voditeljka emisije „Hit tvit“ Verica Bradić ponela „u skladu sa svim pravilima novinarske profesije u zaštiti novinarke N1 Žakline Tatalović“ i da je na to „veoma ponosan“.\nPiše: Beta 10. 11. 2020.\nTepić (SSP): Aca Lukas je rekao ono što Aleksandar Vučić misli\nPotpredsednica Stranke slobode i pravde (SSP) Marinika Tepić pozvala je danas Regulatorno telo za elektronske medije (REM) da reaguje povodom vređanja novinarke N1 Žakline Tatalović od strane Aleksandra Vuksanovića, poznatog kao Aca Lukas, u emisiji TV Pink „Hit tvit“.\nPrvi put objavljena Odluke Vlade u Službenom glasniku (petak, 30. oktobra) o obrazovanju Kriznog štaba za suzbijanje kovida, dokaz je da smo sve vreme bili u pravu kada smo govorili da takozvani Krizni štab ne postoji i da je to samo fantomska, privatna grupa Aleksandra Vučića za propagandu, izjavila je potpredsednica Stranke slobode i pravde Marinika Tepić.\nPiše: Danas Online 31. 10. 2020.\nMinistarka građevinarstva, saobraćaja i infrastrukture Zorana Mihajlović, rekla je, povodom otvorenog pisma koje joj je uputila potpredsednica Stranke slobode i pravde Marinika Tepić u vezi sa postrojenjem za odsumporavanje u TE „Кostolac“, da „pravi cilj ovakvog obraćanja nije briga za interese građana, već privlačenje pažnje medija“.\nPiše: Beta 23. 10. 2020.\nPotpredsednica Stranke slobode i pravde (SSP) Marinika Tepić izjavila je danas da je nakon pritiska „političara i medija“ dobra vest da je postrojenje za odsumporavanje TE „Kostolac“, koje je izgrađeno pre tri godine ali do sada nije radilo, „za vikend počelo sa radom“.\nPiše: Beta 21. 10. 2020.


Kada započne svoj biznis, privrednik u Srbiji bi trebalo da zaposli tim stručnjaka da mu pomognu da se izbori sa svim poreskim problemima, koji se mogu tumačiti na različite načine. Srbija ima 135 uredaba, odnosno pravilnika koji regulišu poreska pitanja, a Ministarstvo finansija je u poslednjih desetak godina dalo oko 5.500 mišljenja o određenim poreskim problemima. Zakon o poreskom postupku i poreskoj administracije stao je na 20 stranica, ali uputstvo, odnosno priručnik propisa koji imaju samo poreznici ima čak 500 stranica.\n- U Srbiji postoje podzakonska akta, pravilnici, uredbe, doneti na osnovu zakona, ali oni pojašnjavaju primenu samo pojedinih odredaba, a ne ceo zakon, što je praksa u drugim državama u okruženju i EU - kaže Biljana Bujić, predsednik Poreskog odbora Saveta stranih investitora. - Problem je i u tome što za pojedine zakone postoji veliki broj podzakonskih akata. Obveznicima je nekada teško da se snađu u tome koji su to sve podzakonski akti doneti i šta regulišu. Na primer, Zakon o PDV prati još 21 pravilnik i tri uredbe koji bliže pojašnjavaju primenu pojedinih odredaba zakona.\nStav Saveta je da bi sistem u kome bi jedan podzakonski akt pojašnjavao primenu celog zakona doprineo boljoj primeni propisa od strane poreskih obveznika, ali i od strane inspektora.\n- Državi bi se omogućilo da kroz izmene podzakonskih akata, što je jednostavnija procedura od izmene zakona, pravovremeno reaguje na probleme koji se pojavljuju u primeni pojedinih odredaba zakona - smatra Bujićeva. - Sadašnja situacija je da se Ministarstvu finansija upućuju zahtevi za mišljenje kada je sporna primena neke odredbe zakona. Prema našim saznanjima, veliki broj zahteva se podnosi svake godine dok se na samo jedan manji deo i odgovori. Verujemo da bi se broj podnetih zahteva za mišljenja smanjio ako bi za svaki zakon postojao podzakonski akt koji bi pojašnjavao njegovu primenu.\nBujićeva smatra da bi uputstva i instrukcije o primeni propisa koje Poreska uprava donosi morali biti javno dostupni.\n- Verujemo da nema nijednog razloga da način na koji treba primeniti neku odredbu zakona bude tajna za poreske obveznike - kaže naša sagovornica. - Sve ovo bi doprinelo tome da poreski sistem bude transparentniji, povećala bi se predvidivost i pravna sigurnost, a što generalno unapređuje poslovni ambijent. Ovo bi sigurno doprinelo javnosti rada Poreske uprave i jedinstvenom postupanju.\nU Poreskoj upravi nismo dobili odgovor na pitanja u vezi sa problemima na koje ukazuju privrednici.\nNE SLUŠAJU UVEK MINISTARSTVO\nMišljenja Ministarstva finansija postala su u maju 2013. godine, sa izmenama Zakona o poreskom postupku, obavezujuća za postupanje Poreske uprave - objašnjava Igor Lonarević, kopredsedavajući Odbora za poreze i finansije Američke privredne komore u Srbiji. - Zabrinjava nas činjenica da postoje povremeni zastoji u primeni ove odredbe, jer PU u nekim slučajevima ne primenjuje mišljenja Ministarstva. Nije dobro da se dešavaju situacije da poreski obveznik savesno postupa u skladu sa zvanično objavljenim mišljenjem Ministarstva, a nakon toga snosi sankcije zbog takvog postupanja. Ujednačenom primenom propisa se sprečava nastanak štete za poreske obveznike, ali i za PU.\nIzvor: Novosti, 05.08.2015.


Tužilac traži istragu protiv premijera zbog ubistva predsednika Haitija\nTužilac je zatražio da se spreči da Anri pobegne iz zemlje.Optužbe protiv premijera zasnovane su na tome što je, kako tvrdi tužilac, razgovarao sa glavnim osumnjičenim dva puta u noći ubistva, navodi se u pismu koje je Klod poslao postupajućem sudiji, prenosi RT.Taj osumnjičeni, koji je u bekstvu, je bivši zvaničnik haićanskog ministarstva pravde.U drugom pismu, koje je poslao pograničnoj službi, zatraženo je da se premijer spreči da napusti zemlju.„Anriju treba da bude zabranjeno da napusti teritoriju Haitija bilo vazduhom, morem ili kopnom zbog ozbiljne sumnje da je učestvovao u atentatu na predsednika“, napisao je tužilac.Haićanski predsednik Žovenel Moiz ubijen je u oružanom napadu na njegovu rezidenciju 7. jula ove godine.Zbog ubistva Moiza uhapšena je grupa plaćenika, među kojima je bilo i stranih državljana, dok su neki od njih stradali u obračunu sa policijom.\nsvet, haiti, svet – politika\nJavni tužilac Haitija Bedford Klod pozvao je na pokretanje istrage protiv premijera Arijela Anrija zbog sumnje da je umešan u ubistvo predsednika te države Žovenela Moiza.\nTužilac je zatražio da se spreči da Anri pobegne iz zemlje.\nOptužbe protiv premijera zasnovane su na tome što je, kako tvrdi tužilac, razgovarao sa glavnim osumnjičenim dva puta u noći ubistva, navodi se u pismu koje je Klod poslao postupajućem sudiji, prenosi RT.\nTaj osumnjičeni, koji je u bekstvu, je bivši zvaničnik haićanskog ministarstva pravde.\n„Postoji dovoljno kompromitujućih elemenata da se Anri optuži i da se zatraži njegova osuda“, napisao je Klod.\nU drugom pismu, koje je poslao pograničnoj službi, zatraženo je da se premijer spreči da napusti zemlju.\n„Anriju treba da bude zabranjeno da napusti teritoriju Haitija bilo vazduhom, morem ili kopnom zbog ozbiljne sumnje da je učestvovao u atentatu na predsednika“, napisao je tužilac.\nHaićanski predsednik Žovenel Moiz ubijen je u oružanom napadu na njegovu rezidenciju 7. jula ove godine.\nZbog ubistva Moiza uhapšena je grupa plaćenika, među kojima je bilo i stranih državljana, dok su neki od njih stradali u obračunu sa policijom.\nPucnji i suzavac na sahrani ubijenog predsednika Haitija


Građevinskim firmama trebaju dobri radnici - Nova ekonomija\nGrađevinskim firmama trebaju dobri ra...\nGrađevinskim firmama trebaju dobri radnici\nGrađevinci u Republici Srpskoj, kako stvari stoje, imaju pune ruke posla, a građevinske firme za veće poslove potrebno je rezervisati najmanje mesec dana ranije.\nPrema rečima stručnjaka u toj oblasti, mnoga građevinska preduzeća imaju problem s odlivom kvalifikovane radne snage, dok se druga povećanjem primanja za građevinske radnike bore protiv ovog problema.\n"Borba protiv odliva radne snage je povećanje plata. Mi smo svojim radnicima povećali primanja i samim tim nemamo problema s odlivom radnika", rekao je Marko Knežević, vlasnik preduzeća “Knežević Entering” iz Trna, kod Laktaša.\nPrema njegovim rečima, činjenica je da preduzeća imaju problema s odlivom radne snage, ali postoje, kako kaže, firme koje drže do sebe i do radnika, pa povećavaju cenu rada i radnicima daju pristojna primanja.\n"Preduzeća se za veće građevinske radove moraju rezervisati poprilično unapred. Kada je u pitanju konkretno naša firma, za neke veće poslove ugovaranje se vrši bar mesec unapred, zbog materijala i svega ostalog, a kada su u pitanju neki manji, individualni radovi, uvek možemo odgovoriti u roku od sedam dana", istakao je Knežević.\nMile Petrović, sekretar Udruženja građevinarstva i industrije građevinskog materijala pri Privrednoj komori RS, kazao je da je činjenica da je u RS aktuelan veliki broj infrastrukturnih projekata, te da su građevinska preduzeća prezauzeta u ovom periodu, prenose Nezavisne novine.\nKažnjavanje rada na crno puni budžet Srbije\nU Beogradu sutra počinje Sajam građevinarstva


Niška televizija » Bivši članovi DS-a u „Koaliciji za Niš“\nObjavljeno 22.04.2013. 14:54\nBivši potpredsednik niškog DS-a Slaviša Dinić napustio je stranku i najavio stvaranje odborničke grupe u Skupštini grada, kao i formiranje Građanske inicijative „Koalicija za Niš”.\nOvo udruženje građana podržaće još oko stotinu članova DS-a, koji su u toku dana potpisali ispisnicu, među kojima je i odbornica gradskog parlamenta Dušica Davidović.\nJedan od visokih funkcionera niškog DS-a, Slaviša Dinić napustio je ovu političku partiju i, kako je za NTV istakao, neće pristupiti drugoj stranci. Odlazak iz Demokratske stranke, posle gotovo dve decenije je, kako je rekao, njegov lični čin.\nDinić je najavio i da će zadržati odborničke mandate i u Skupštini Grada i u Skupštini Opštine Pantelej i dodao da će verovatno biti dovoljno odbornika za samostalni odbornički klub, kome će se pridružiti i odbornica gradskog parlamenta Dušica Davidović.\nGrađansku inicijativu „Koalicija za Niš“ podržaće još oko stotinu članova Demokratske stranke, koji su jutros i u toku dana potpisali ispisnicu.\nDs,sve treba pohapisti koji,si krali Nis da li je iz Urs, Sps ili Ds.


NAKON PRITISKA, MINISTARSTVO KULTURE FORMIRALO NOVE KONKURSNE KOMISIJE\nUdruženje novinara Srbije (UNS) saopštilo je da je Ministarstvo kulture i informisanja donelo osam novih rešenja o članovima komisija za ocenjivanje ovogodišnjih medijskih projekata, dok su prethodna rešenja poništena.\nU sastavu devet komisija, pet predstavnika biće iz Udruženja novinara Srbije. Kako je saopšteno, projekte prijavljene na konkursima Ministarstva kulture za sufinansiranje medijskog sadržaja ocenjivaće i po tri predstavnika Nezavisnog udruženja novinara Srbije (NUNS), Asocijacije nezavisnih elektronskih medija (ANEM), Lokal presa i Društva novinara Niša (DNN), dok će po dva člana biti predstavnici Asocijacije medija i Društva novinara Vojvodine.\nU komisijama će učestvovati i po jedan član udruženja RAB Srbija, Profesionalnog udruženja novinara Srbije (PROUNS), Udruženja sportskih novinara Srbije i Asocijacije Radio-televizije Srbije, kao i 20 nezavisnih medijskih stručnjaka.\nUNS je podsetio da je Ministarstvo kulture i informisanja – posle reagovanja tog udruženja da će povući svoje predstavnike iz konkursnih komisiji zato što su u njima u najvećem broju bili predstavnici nereprezentativnih udruženja, UNS-u poslalo novi predlog rešenja.\nNezadovoljni izborom članova konkursnih komisija Ministarstva kulture reagovali su i Asocijacija medija, ANEM, Asocijacija onlajn medija, Lokal pres, Nezavisno društvo novinara Vojvodine i NUNS.\nMinistarstvo kulture i informisanja raspisalo je devet medijskih konkursa za koje je opredeljeno ukupno 274 miliona dinara za javno informisanje, naveo je UNS.\nUpišite tekst * two × 1 =


Regionalni B2B projekat ove godine biće održan 7. i 8. septembra u Manhajmu. Cilj projekta je da nemačke firme pronađu proizvođače iz traženih privrednih oblasti u Srbiji i zemljama Zapadnog Balkana. Koncept projekta bazira se na "B2B – matchmaking" mehanizmu.\nProfili zainteresovanih nemačkih kompanija dostupni su na sajtu AHK Srbije. Formular za prijavu dostupan je takođe na sajtu AHK Srbije. Pozivaju se sve zainteresovane kompanije da učestvujuu projektu, u skladu sa zahtevima prijavljenih nemačkih kompanija.


Hakeri prodaju ukradene informacije milijardu korisnika Yahooa za 300000 dolara\nVesti, 19.12.2016, 01:00 AM\nKompanija Yahoo je prošle nedelje saopštila da su hakeri u avgustu 2013. upali u njene sisteme i ukrali informacije o oko milijardu naloga koje se prema pisanju Njujork Tajmsa prodaju na internetu.\nHakeri su ukrali informacije o više od milijardu korisnika Yahooa, uključujući i njihova imena, datume rođenja, brojeve telefona i kriptografski slabo zaštićene lozinke.\nHakeri su došli i do sigurnosnih pitanja i rezervnih email adresa koje se koriste za resetovanje zaboravljenih lozinki, koji mogu biti vredne informacije za nekog ko pokušava da upadne u druge naloge istog korisnika, ali i za hakere koji pokušavaju da upadnu u računare državnih institucija u celom svetu. Njujork Tajms navodi da nekoliko miliona rezervnih adresa pripadaju zaposlenima u vojsci i civilnoj službi, među kojima je i 150000 zaposlenih u američkim državnim institucijama i vojsci.\nŠta se događalo sa ovim informacijama u godinama posle napada, niko ne zna. One su se pojavile na internetu u avgustu ove godine kada ih je jedna hakerska grupa iz istočne Evrope ponudila na prodaju. To su primetili stručnjaci američke firme InfoArmor koji nadgledaju mračne ćoškove interneta u koje zalaze kriminalci, špijuni i spameri. Dva kupca ove baze podataka su poznati spameri, a treći kupac je neko koga zanima špijunaža. Svaki kupac je platio po 300000 dolara za kopiju baze podataka.\nNapad koji je Yahoo obelodanio u sredu je najveći takav napad na kompaniju. Ne samo da javnost nije znala za napad, nego ni Yahoo nije znao ništa o tome sve dok policija nije zakucala na vrata kompanije sa uzorcima ukradenih podataka koji su stigli iz nepoznatih izvora.\nU kompaniji ne znaju ni ko je 2013. izveo napad na sisteme, kako su hakeri upali u sisteme, kao ni šta su uradili sa podacima. Za napad iz 2014. kada su ukradene informacije o 500 miliona naloga korisnika, Yahoo je optužio neimenovanu državu.\nOtkriće ova dva incidenta preti da naruši poverenje korisnika u kompaniju i ugrozi njen dogovor sa Verizon Communications koji namerava da kupi Yahoo za 4,8 milijardi dolara. Vrednost akcija Yahooa u četvrtak je pala za 6% pa su investitori zabrinuti da bi Verizon mogao da odustane od kupovine.\nInfoArmor je o ovom obavestio državne institucije u SAD, Australiji, Kanadi, Velikoj Britaniji i EU, ali ne i Yahoo direktno jer je kompanija odbila InfoArmor kada ga je posrednik preporučio. Sa druge strane, u InfoArmoru nisu verovali da je Yahoo sproveo ozbiljnu istragu ovim povodom jer bi to moglo da ugrozi prodaju kompanije.\nCena baze podataka je verovatno značajno pala pošto je javnost saznala za ove događaje i pošto je Yahoo započeo resetovanje lozinki, tako da njena cena ovog trenutka možda nije veća od 20000 dolara.


- Doneli smo odluku da sa time izađemo u javnost jer sa direktorom Đorđem Raduom nemamo nikakvu komunikaciju, on ne želi da nam odgovara na dopise, a svako pitanje koje se tiče materijalnog položaja ostaje bez odgovora. Da li je ovo tačno ili nije pozivamo najpre menadžment, a zatim i nadležne organe da preispitaju, kao i da utvrde da li je njoj na račun u nekoj banci taj novac i legao - navodi Žika Živadinović, predsednik Samostalnog sindikata u tom komunalnom preduzeću.\nMirjana Gavrilović kaže da je već dva dana, po nalogu osnivača, u firmi budžetska inspekcija, a tu su i inspektori za privredni kriminal.\n- Nakon što oni završe posao preduzećemo dalje mere povodom tih izjava. Za neke stvari se već sada može reći da su lažne, kao ona o automobilu, a o platama ćemo imati izveštaj budžetskog inspektora. Kamo sreće da mi je plata tolika - odgovorila je na optužbe Mirjana Gavrilović.\nDirektorkina plata bila je samo vrh ledenog brega, jer su sindikalisti izneli niz nepravilnosti u radu rukovodstva i izrazili zabrinutost za sudbinu preduzeća.\nOni navode da je šteta gradu Zrenjaninu, budžetu i firmi naneta i kupovinom službenog automobila "škoda superb" i to, kako kažu, posle preporuke Vlade Srbije o merama štednje.\n- Ponašaju se bahato i raspolažu parama poreskih obveznika, ali to istovremeno nanosi štetu i nama. To vozilo zamenik direktora koristi kao privatno. Tražili smo odluku direktora kojom joj je odobreno da može da koristi vozilo za dolazak na posao, jer ostali zaposleni dolaze svojim prevozom i autobusima. Pitamo se i da li istovremeno dobija i putne troškove - kaže Živadinović.\nČlanovi sindikata navode i pokušaje direktora da spreči slobodu delovanja i organizovanja sindikata. Oni navode da direktor poziva ljude, organizuje odlazak u njihove kuće i nagovara ih da napuste sindikat.\n- Uz sve to preispituje našu reprezentativnost koju je već utvrdio u novembru. Po zakonu on ima pravo to da čini, ali tek posle isteka roka od tri godine od poslednjeg utvrđivanja.\nDo eskalacije sukoba došlo je kada se sindikatu obratila radnica koja je zbog članstva u sindikatu doživela ozbiljne probleme od strane direktora, posle čega je o svemu obavešten MUP.\nDirektan atak na članove sindikata, tvrde oni, vrši se i raspoređivanjem zaposlenih - članova sindikata na slabije plaćena radna mesta, a navode i primere kada je čovek raspoređen na poslove naplate parkinga SMS-om iako je više puta lečen zbog ozbiljne povrede kolena.\n- Čovek leži u bolnici na nitroglicerinu, a oni ga raspoređuju na ulicu, to je čovek kome je i na radnom mestu ukazivana lekarska pomoć, a s druge strane druge zdrave ljude raspoređuje na radna mesta u kancelariji. Pokušali smo da organizujemo razgovor sa direktorom, slali dopise, ali nam nije ni odgovorio. Obratili smo se i inspekciji rada jer su sindikalci kažnjeni sa deset odsto zarade i postupak je toku - rekao je Živadinović.


јун 2018 | Socijalistička partija Srbije\nPredsednik Opštine Bogatić, Nenad Beserovac učestvovao je u radu 3. sednice Predsedništva Stalne konferencije gradova i opština (SKGO), koja je održana 27.06.2018.godine u Beogradu. U svečanom delu sednice predstavnici Stalne konferencije gradova i opština (SKGO) potpisali su Sporazum sa deset lokalnih samouprava u Republici Srbiji za podršku u izradi i unapređenju strateških, finansijskih i… Nastavite sa čitanjem »\nODRŽANA 19.SEDNICA SKUPŠTINE OPŠTINE BOGATIĆ\nDana 15.06.2018.godine održana je 19.sednica Skupštine opštine Bogatić. Pred odbornicima Skupštine opštine našlo se 18 tačaka dnevnog reda. Među značajnijim tačkama dnevnog reda odbornici su razmatrali i usvojili Odluku o završnom računu Opštine Bogatić za 2017.godinu, u skladu sa Zakonom o budžetskom sistemu koji kaže da skupština lokalne vlasti za svaku budžetsku godinu utvrđuje ukupno… Nastavite sa čitanjem »\nNa teritoriji opštine Bogatić počela je izgradnja velikog regionalnog sistema za navodnjavanje i odvodnjavanje „Mačva“ radovima na prvom podsistemu „CS N6“ koji će imati kanal dužine 62 km. Ministarstvo poljoprivrede, šumarstva i vodoprivrede Republike Srbije i ove godine nastavlja sa realizacijom Projekta „Razvoj navodnjavanja u poljoprivredi Srbije“ iz kredita Fonda za razvoj Abu Dabija. Jedna… Nastavite sa čitanjem »\nU utorak 12.06.2018. godine, u Kabinetu ministra bez portfelja za regionalni razvoj i rad javnih preduzeća, Milana Krkobabića, održan je sastanak kome je pored predsednika opštine Bogatić, Nenada Beserovca i ministra, prisustvovao i narodni poslanik Borisav Kovačević. Ministar Krkobabić, upoznao je predsednika Beserovca sa aktivnostima Vlade Republike Srbije, vezane za njegov resor (spektar) nadležnosti, a… Nastavite sa čitanjem »\nPREDSEDNIK OPŠTINE BOGATIĆ NA SASTANKU U MINISTARSTVU ZAŠTITE ŽIVOTNE SREDINE\nU utorak, 12.06.2018. godine u prostorijama Ministarstva zaštite životne sredine, predsednika opštine Bogatić, primio je šef kabineta ministra Gorana Trivana, gospodin Andrej Bojić. U jednočasovnom razgovoru, predsednik Beserovac upoznao je gospodina Bojića sa planskim dokumentima i akcionim planovima Opštine iz oblasti upravljanja otpadom, o realizaciji Programa zaštite životne sredine opštine Bogatić za 2018. godinu,… Nastavite sa čitanjem »\nDanas, 08.06.2018.godine održana je 24.sednica Opštinskog veća Opštine Bogatić. Pred članovima Opštinskog veća našlo se 15 tačaka dnevnog reda. Među značajnijim tačkama dnevnog reda članovi Opštinskog veća su shodno Zakonu o budžetskom sistemu razmatrali i utvrdili predlog Odluke o završnom računu budžeta Opštine Bogatić za 2017.godinu. U skladu sa Zakonom o vanrednim situacijama članovi Opštinskog … Nastavite sa čitanjem »


Rešen „Rubikon“: Kako su američke i nemačke obaveštajne službe špijunirale ceo svet - Sputnjik Srbija\n17:16 30 Maj 2020\nRešen „Rubikon“: Kako su američke i nemačke obaveštajne službe špijunirale ceo svet\n07:01 14.02.2020 (osveženo 09:56 14.02.2020) Preuzmite kraći link\nAmeričke i nemačke obaveštajne službe su preko pedeset godina špijunirale ceo svet, jer su imale pristup tajnim vojnim i diplomatskim prepiskama više od 120 zemalja, zahvaljujući švajcarskoj kompaniji „Kripto AG“, koja je proizvodila opremu za kriptovanje podataka, javljaju „Vašington post“ i nemačka televizija ZDF.\nPrema podacima agencije CIA o tajnoj operaciji „Rubikon“, na koje se poziva „Vašington post“, švajcarska kompanija je na svoje uređaje instalirala dve vrste opreme — bezbednu i „ranjivu“. Bezbedni uređaji prodavani su uglavnom švajcarskim kupcima, dok je „ranjiva oprema“ prodavana drugim zemljama, između ostalog Iranu, Saudijskoj Arabiji, Indiji, Pakistanu, Vatikanu i Libiji. Neutralnost Švajcarske je bila „garant poverenja“ za kupce, a za američku i nemačku obaveštajnu službu dobar mamac za nesmetano prikupljanje podataka.\n„Rubikon“ — totalno špijuniranje\n„Kada je reč o operaciji ’Rubikon‘ i generalno o aktivnostima američkih obaveštajnih službi, ništa novo nismo naučili. Američke obaveštajne agencije rade po principu ’totalnog prikupljanja informacija‘. To je poput bacanja mreže kako biste uhvatili ribu. Mreža se baca, a zatim se analizira šta je u njoj prikupljeno, potom se te informacije analiziraju i na osnovu toga sastavljaju izveštaji i donose odluke“, rekao je Aleksandar Žilin, vojni analitičar.\nPrema njegovim rečima — američke obaveštajne službe rade po istom principu kao i britanske. Njihove obaveštajne agencije ne samo da prikupljaju informacije, već i same odlučuju o sprovođenju određenih operacija, dok su u drugim zemljama, uključujući i Sovjetski Savez i Rusiju, specijalne službe podređene političkom rukovodstvu zemlje i nisu nezavisne.\nUvređena Amerika poručuje Nemačkoj: Zar smo mi kao Kina\nInteresantno je da jedine dve zemlje koje u tom periodu nisu bile žrtve američkih i nemačkih službi jesu tadašnje pripadnice socijalističkog lagera, Sovjetski Savez i Kina, koje su zbog blokovske podele i oštrih međunarodnih tenzija koristile svoju opremu.\nKako navodi „Vašington post“ — američka Agencija za nacionalnu bezbednost, zajedno sa nemačkim partnerima, nije kontrolisala samo razvoj tehnologije u okviru ove švajcarske firme, već i algoritme, zaposlene, pa i tokove prodaje.\nNemačko-američka obaveštajna saradnja\nNemačko-američka obaveštajna saradnja u tom periodu je, prema mišljenju stručnjaka, bila logična, sa tačke gledišta američkih interesa, i neizbežna, sa tačke gledišta nemačkih. SAD slede isključivo svoje nacionalne interese, u potpunosti kontrolišu zapadne obaveštajne službe i aktivno sa njima sarađuju u svrhu pribavljanja obaveštajnih podataka i vršenja kontrole političara.\nŽilin ističe da saradnja između američkih i nemačkih obaveštajnih službi u okviru operacije „Rubikon“ nije ništa unikatno, te da Amerikanci u provokativnim okolnostima često nastoje da koriste zemlje koje od njih zavise na ovaj ili onaj način.\n„Kada je reč o saradnji američkih i nemačkih tajnih službi, celokupna istorija njihovog odnosa govori o tome da američke tajne službe dominiraju nad nemačkim i tu nije toliko reč o saradnji koliko o korišćenju nemačkog potencijala kako bi se dobila informacija. Nijedna obaveštajna služba ne želi da bude otkrivena i koristi razne opcije kako bi protivnika dovela u zabludu“, rekao je ekspert.\nPredstavnici CIA i Federalne obaveštajne službe Nemačke odbili su da komentarišu ove navode za „Vašington post“, ali zvaničnici ovih zemalja ni u jednom trenutku nisu osporili autentičnost dokumenta na koje se list poziva.\nAmerička Agencija za nacionalnu bezbednost hara i danas?\nAgencija za nacionalnu bezbednost, koja je odgovorna za sakupljanje i analizu stranih komunikacija i za bezbednost Vladinih komunikacija od napada sličnih agencija, prema rečima Edvarda Snoudena — aktivna je i danas, na isti način kao što je bila i u slučaju operacije „Rubikon“.\nSnouden navodi da bi novinari „Vašington posta“ trebalo da se bave i pitanjem kako je američka obaveštajna zajednica prešla od sabotaže šifrovane komunikacije uz pomoć stranih posrednika na korumpiranje američkih kompanija, kao što je „RAS“ — kompanija osnovana 1982. godine, koja se takođe se bavi kriptovanjem.\nOvaj bivši pripadnik američke obaveštajne službe se poziva na članak koji je objavio „Rojters“ u decembru 2013. godine, gde se navodi da su američka Agencija za nacionalnu bezbednost i kompanija „RAS“ potpisale tajni ugovor u vrednosti od 10 miliona dolara, koji će ovoj obaveštajnoj službi pružiti istu mogućnost prikupljanja informacija kao i nekadašnji „Kripto AG“.\nEkspert ističe da su sve ove „špijunske igre“ odavno poznate određenim krugovima i da su novost samo za „mase“.\n„Gotovo da su svi zaboravili kako su prisluškivali Angelu Merkel. Mislite da su prestali da je prisluškuju? Nikada! Nema ničeg novog, takvi skandali će se stalno pojavljivati, kao što će i bledeti, ali nikakvih izmena u radu obaveštajnih službi neće biti. Ako neko misli da će CIA početi da se rukovodi moralom, onda je u zabludi. Postoje dva principa kojima se CIA rukovodi: potrebno je dobiti informaciju ili ubiti i — nije potrebno“, ističe Žilin.\nSve akcije u okviru operacije „Rubikon“\nIstorija saradnje nemačkih i američkih obaveštajnih službi u okviru operacije „Rubikon“ je izuzetno bogata.\nOve obaveštajne službe su pratile iranske mule (šiitske verske predstavnike) za vreme „iranske talačke krize“, koja je trajala od 1979. do 1981. godine. Islamisti su tada zauzeli ambasadu SAD u Iranu, a neuspeh operacije spasavanja od strane američke obaveštajne službe je imao direktne implikacije na unutrašnju političku situaciju. Smatra se da je pobedu na američkim predsedničkim izborima 1981. godine odneo Ronald Regan upravo zbog nesposobnosti Džimija Kartera da uspešno okonča ovu krizu.\nOsim toga, CIA i Federalna obaveštajna služba Nemačke su za vreme Foklandskog rata delile sa Britanijom svoje obaveštajne podatke o stanju argentinskih snaga, pratile ubistva latinoameričkih diktatora, ali i trag čestitki upućenih libijskim zvaničnicima zbog uspešno izvedenog terorističkog akta u berlinskoj diskoteci „La Bel“ (La Belle) 1986. godine. Ovaj teroristički akt je, kako je kasnije utvrđeno, izvršen prema nalogu Gadafija, a cilj su bili američki vojnici koji su tada još uvek obezbeđivali Zapadni Berlin.\nPrve sumnje u bezbednost kriptovanih informacija raznih zemalja pojavile su se nakon što je objavljena prepiska američke Agencije za nacionalnu bezbednost i osnivača „Kripto AG“. Čelnici država koje su bile predmet praćenja dobili su upozorenje od svojih obaveštajnih službi nakon neopreznih izjava američkih zvaničnika, a naročito tadašnjeg predsednika Ronalda Regana, koji je izjavio da SAD presreću poruke libijskih zvaničnika umešanih u teroristički akt u diskoteci u Berlinu.\nNemačko-američka obaveštajna osovina je prestala da funkcioniše 1992. godine, kada je u Iranu uhapšen prodavac švajcarske opreme, nakon čega se nemačka Federalna obaveštajna služba povukla iz operacija, te je CIA otkupila udeo nemačke obaveštajne službe u kompaniji i nastavila sa radom. Prema rečima bivših i sadašnjih američkih zvaničnika — američki udeo u kompaniji je prodat tek 2018. godine, kada je švajcarska kompanija „Kripto AG“ izgubila lidersku poziciju zbog razvoja tehnologija za „onlajn“ kriptovanje.\npoverljivi podaci, špijunaža, NSA


Jedanaesti po redu, regionalni kamp REACT 2018, na kome će učestvovati preko 60 mladih iz zemalja u region, biće svečano otvoren u ponedjeljak u 16h u selu Vusinje, opština Gusinje.\nNa otvaranju će govoriti Slobodan Filipović, državni sekretar u Ministarstvu odbrane Crne Gore, Nenad Koprivica, direktor Direktorata za mlade u Ministarstvu sporta i član Regionalne kancelarije za mlade RYCO, NJ.E. Mitja Moćnik, ambasador republike Slovenije u Crnoj Gori, Anela Čekić, predsjednica opštine Gusinje i Aleksandar Dedović, izvršni direktor NVO Alfa centar.\nPrvog dana kampa biće organizovana i promocija knjige „Neka Bog blagoslovi ovu zemlju“ – inaguracioni govori predsjednika SAD“, autora Dragana Vugdelića, a čiji izdavač je NVO ALFA Centar.\n„Nadamo se da će i ovaj kamp opravdati očekivanja polaznika i predavača. Sigurni smo da ovim konceptom doprinosimo pozicioniranju Crne Gore na međunarodnoj sceni istovremeno promovišući sjever Crne Gore kao gostoljubivu i atraktivnu turističku destinaciju“, istakli su iz ALFA Centar.\nU toku pet dana trajanja kampa biće realizovano 11 predavanja, 10 panel diskusija, dvije radionice i debate, a osim edukativnog dijela sadržaj kamp podrazumijeva sportske i kulturne aktivnosti, kao i jednodnevni obilazak Gusinja i okoline.


Zbog Čega kupiti nekretninu u Sokobanji?\nNajniži delovi opštine Sokobanja odlikuju se karakteristikama koje odgovaraju srednje visinskoj klimi, a u obodnim planinskim delovima teritorije zastupljen je planinski klimatski tip. Glavne karakteristike ovog područja su topla leta i hladne, oštre zime. Prostor Sokobanje karakterišu klimatske karakteristike koje joj daju obeležja klimatskog lečilišta, odnosno vazdušne banje jer u okolini Sokobanje nema nijednog zagadjivača vazduha. Osim ovoga, za Sokobanju je karakteristična ruža vetrova koja se formira iznad kotline, kao i bogatstvo vazduha negativnim jonima. Ova činjenica govori o tome da je svaki posetilac Sokobanje izložen blagoj prirodnoj inhalaciji.\nNaš poznati Nobelovac, Ivo Andrić rekao je o Sokobanji : “Ja ne znam čega stvarno ima ovde, ali znam da posle 15-20 dana boravka u Sokobanji radim celu godinu u Beogradu kao preporođen.”


Da li ste se ikada zapitali kako (Vaše) emocije utiču na (Vaše) obavljanje trgovinskih operacija? Emocionalna stabilnost jednog trejdera samo je jedan ugao posmatranja ove konstatacije. U intervjuu sa Džordžom…\nPolitika i foreks korelacije Decembra 2016. smo bili svedoci velikih promena na svetskoj političkoj sveceni. Najveća, a neki kažu i najradikalnija, politička promena se dogodila u Severnoj Americi, tj. u…\nEURO/Dolar Trenutno, kurs dolara i eura isnosi oko 1.07, jer se još uvek oporavlja od pada na 1.0670 što se desilo zbog jačine dolara i prinosa istovremeno. U toku dana,…\nGlavna stvar u vezi forex-a je da bilo kakav razvoj događaja u politici, ma kako beznačajno delovao, može imati razoran efekat, dok ozbiljne vesti možda i ne budu registrovane na…\nU forex svetu nikada ne nedostaje novih dešavanja. U protekloj nedelji, desilo se par značajnih stvari, konkretno između EU i drugih delova planete. Naravno, tu je i mala mogućnost propasti…\nBez obzira na to ko će biti izabran na funkciju sledećeg predsednika Sjedinjenih Američkih Država, forex trgovci u SAD će imati mnogo stvari sa kojima će morati da izađu na…\nPa, čini se da protekla nedelja nije bila bez dešavanja na polju forex-a, ali to ne znači ni da je ostatak sveta sedeo uzaludan. Najvažnija vest vezana za forex ove…\nSve što smo planirali za ovaj nedeljni pregled je palo u vodu kada smo čuli najnovije vesti – kraljevstvo nije više tako ujedinjeno. Protekla forex nedelja je bila pomalo padajuća u najmanju…\nOva nedelja je bila relativno mirna, po forex merilima ako ništa drugo. Međutim, iza horizonta se pojavljuju tmurni oblaci promena, jer Nemačka razmatra da se priključi Belgiji i ukine trgovinu…\nOvu nedelju su obeležili brojni skandali koji su, iako interesantni, uključivali neke od najvećih američkih banaka kao i njihove rukovodioce: najpre su u Goldman Saks-u “zaturili” 1,2 milijarde dolara koje…


Neophodna ulaganja u razvoj informaciono-komunikacionih tehnologija Neophodna ulaganja u razvoj informaciono-komunikacionih tehnologija – Personal magazin\nNeophodna ulaganja u razvoj informaciono-komunikacionih tehnologija\nMinistar za telekomunikacije i informaciono društvo u Vladi Republike Srbije Jasna Matić izjavila je danas da u poslednjih 20 godina sve zemlje u svetu veliku pažnju posvećuju telekomunikacijama i informacionim…\nMinistar za telekomunikacije i informaciono društvo u Vladi Republike Srbije Jasna Matić izjavila je danas da u poslednjih 20 godina sve zemlje u svetu veliku pažnju posvećuju telekomunikacijama i informacionim tehnologijama u čiji razvoj ulažu velika sredstva.\nMatić je na otvaranju seminara posvećenog osnovnim planovima i ciljevima ovog ministarstva istakla da je neophodno da se omogući razvoj ovog sektora industrije zato što tehnologija brzo napreduje i zakonodavac, odnosno Vlada koja priprema materijale, mora da prati izmene da bi tehnologija mogla da se primeni.\nOna je naglasila da će građanima sve više na raspolaganju biti sredstva iz evropskih programa za podršku i razvoj informaciono-komunikacionih tehnologija (IKT).\nMatić je ukazala na to da se posebna pažnja mora posvetiti zaštiti dece na internetu, što je i prioritet Evropske komisije, Međunarodne telekomunikacione unije, Unicefa i Uneska, uz napomenu da sve zemlje imaju posebne sajtove i kol centre koji pružaju savete zainteresovanima.\nPrema njenim rečima, Srbija ima institucionalni okvir koji je dosta dobar i uključuje i policiju koja u sektoru za visokotehnološki kriminal ima kapacitet da se time bavi.\nSpecijalni savetnik ministra za telekomunikacije i informaciono društvo Slobodan Marković istakao je da su osnovni prioriteti ovog ministarstva usklađivanje sa pravnim okvirom EU, podrška liberalizaciji tržišta u oblasti telekomunikacija i poštanskih usluga, podsticanje bržeg razvoja elektronske trgovine, informacionog društva i naučno-istraživačke delatnosti.\nMarković je naveo da značaj telekomunikacija pokazuju i podaci Svetske banke gde svakih deset odsto povećanja dostupnosti brzog Internet pristupa vodi povećanju bruto nacionalnog proizvoda za 1,4 odsto.\nPrema njegovim rečima, sektor telekomunikacija i informacionog društva dovodi do povećanja konkurentnosti privrede, povećanja kvaliteta života građana, kao i ravnomernog regionalnog razvoja.\nNeophodna ulaganja u razvoj informaciono-komunikacionih tehnologija was last modified: February 25th, 2010 by Redakcija\nICTIKTJasna MatićMTIDSlobodan Marković\nFujitsu inicijativa “Moj prvi Hyper-V”


G-Osaka ima pozitivinu istoriju pred ulazak u ovaj meč! - Sportske novosti\nNaslovna H2H G-Osaka ima pozitivinu istoriju pred ulazak u ovaj meč!\nG-Osaka ima pozitivinu istoriju pred ulazak u ovaj meč!\nC-Osaka i G-Osaka odmeriće snage danas od 12 časova po našem vremenu u okviru prve utakmice polufinala japanskog “YBC Levain” kupa, a pored ovog susreta, kratko smo analizirali i drugi susret, a vest možete pročitati na sledećem linku.\nKada su u pitanju ove dve ekipe, treba pomenuti da je G-Osaka u poslednje vreme vrlo čvrst protivnik, te da ga je C-Osaka poslednji put pobedio davne 2012. godine. Od tog datuma, ove dve ekipe su se sastale čak 6 puta, a na svih 6 susreta G-Osaka je došao makar do remija. Kvota za tip “X2” na ovom susretu iznosi solidnih 1,60 u kladionici MaxBet, a sami procenite da li je ova kvota vredna rizika.\n29.07.17 JL G-Osaka C-Osaka 3 : 1\n16.04.17 JL C-Osaka G-Osaka 2 : 2\n20.09.14 JL G-Osaka C-Osaka 2 : 0\n12.04.14 JL C-Osaka G-Osaka 2 : 2\n23.12.12 EMP C-Osaka G-Osaka 1 : 2\n11.08.12 JL G-Osaka C-Osaka 2 : 2\nPrethodni tekstŽele da iznenade Partizan u Baru uz solidnu kvotu!\nSledeći tekstPrilično neobičan niz za Argentince!


Rođendan SPS-a: Slavica Đukić Dejanović Dačićev zamenik - 17.07.2016, Sputnik Srbija\nSocijalistička partija Srbije (SPS) obeležila je danas u Leskovcu 26 godina od osnivanja, a tom prilikom saopšteno je da je Glavni odbor SPS-a odlučio da... 17.07.2016, Sputnik Srbija\nvesti, srbija, ivica dačić, slavica đukić dejanović, aleksandar antić, dragan marković palma, sps\n© Tanjug / RADE PRELIIvica Dačić\nOna će na toj funkciji zameniti Aleksandra Antića, koji je od sednice predsedništva SPS-a u septembru prošle godine bio zamenik predsednika stranke.\nĐukić Dejanovićeva je Tanjugu rekla da je još tada doneta odluka da se na funkciji zamenika predsednika stranke u određenim periodima smenjuju potpredsednici kako bi svi ravnomerno bili uključeni u rukovođenje strankom.\n„To je bilo uobičajeno i na šest meseci ćemo se smenjivati, sada je samo predsednik stranke odlučio da nas o tome obavesti“, rekla je Slavica Đukić Dejanović.\nOna je navela i da je danas prilikom obeležavanja 26 godina od osnivanja stranke lider Jedinstvene Srbije Dragan Marković izneo predlog da predsednik SPS-a Ivica Dačić bude kandidat koalicije na predsedničkim izborima.\n„On je to izneo kao svoj stav i o tome će naši organi razgovarati u narednom periodu“, rekla je Đukić Dejanovićeva.\nOna je dodala i da je današnje okupljanje socijalista bilo prevashodno svečarskog karaktera, imajući u vidu da obeležavaju 26 godina od osnivanja stranke, tokom kojih je SPS, kako je navela, bio izložen najtežim izazovima.\nTo zajednički slavimo kao svoj rođendan, rekla je zamenica predsednika SPS-a.


Španci sele Vidića u Barselonu - SandzakHaber.Net , Sandžačke Internet Novine !\nNaslovna Sport Fudbal Španci sele Vidića u Barselonu\nŠpanci sele Vidića u Barselonu\ntweet Kapiten Mančester Junajteda Nemanja Vidić od leta bi karijeru mogao da nastavi u Barseloni, preneo je „El Mundo Deportivo“.\nNekoliko puta prethodnih godina Vidić je, prema pisanju lista, takođe figurirao kao jedno od rešenja za odbranu Barselone, ali do transfera nije došlo.\nBarselona već neko vreme traži štopera za novu sezonu, a pored Vidića pominju se David Luiz, Tijago Silva, Santijago Verđini, Eder Balanta i Danijel Ager.\n„El Mundo Deportivo“ navodi da je Vidić svakako najkvalitetniji od pomenutih igrača, a uz to poseduje najviše iskustva u igranju velikih utakmica.\nTakođe, list ističe i da se Vidić oprostio od reprezentacije Srbije, što znači da bi uvek bio koncentrisan samo na obaveze u klubu.\nPored toga, srpski fudbaler već je u Junajtedu bio saigrač sa Đerardom Pikeom koji godinama već sa uspehom igra u Barseloni.\nOve sezone srpski fudbaler u Junajtedu imao je problem sa povredom leđa, ali je uprkos tome odigrao je 19 mečeva i postigao jedan gol.\nPoslednjih dana mnogo se spekuliše o njegovoj budućnosti, u Junajtedu su uvereni da će početi pregovore o novom ugovoru, dok je za njegove uslove zainteresovana Fiorentina.\nVidić je na „Old Traford“ došao u januaru 2006. godine iz moskovskog Spartaka. Sa Junajtedom je osvojio pet titula prvaka Engleske, Ligu šampiona, tri Liga kupa, Svetsko klupsko prvenstvo i pet trofeja „Komjuniti šild“.\nBivši kapiten Crvene zvezde za selekciju Srbije odigrao je 56 mečeva i dao dva gola.\ntweet Prethodni tekstNemoj da mi ubiješ sina, molim te: Šokantna reklama za bezbednost u saobraćajuSledeći tekstDvoje dobitnika na lotou EvroMilioni dele 130 miliona evra HaberNews\tPOVEZANE OBJAVEVIŠE OD AUTORA


Forum mladih sa invaliditetom Kragujevac - Vesti\nFMIKG održao promociju sajta i baze pristupačnosti\nFMIKG uskoro postavlja pristupnu rampu na Pozorištu za decu\nKRAGUJEVAC – Još jedan projekat u organizaciji FMIKG biće uspešno realizovan, radi se o postavljanju pristupne rampe na Pozorištu za decu u Kragujevcu. Novac za ovaj projekat odobren je od strane Ministarstva rada, zapošljavanja i socijalne politike. Uprava pozorišta izašla je u susret ovoj inicijativi, dok će se puni efekat ovog projekta pokazati u vremenu koje dolazi. Za promociju ovog događaja biće organizovano izvođenje pozorišne predstave 'Ne igraj na Engleze' o čemu možete čitati više u posebnoj vesti. Predstava se izvodi takođe u organizaciji FMIKG i sjajan je povod da Pozorište za decu bude mesto povezivanja i okupljanja ljubitelja pozorišta svih profila, a za ovu priliku i OSI koje do sada nisu bile u mogućnosti da prate pozorišni repertoar. Povezivanje ova dva događaja jesu pravci u kojima FMIKG razvija svoju delatnost i namera nam je da sa takvom praksom nastavimo i ubuduće.\nPredstava 'Ne igraj na Engleze' u organizaciji FMIKG\nOdobrena sredstva za izradu www.fmikg.org\nBEOGRAD - Ministarstvo trgovine, turizma i telekomunikacija odobrilo je sredstva za izradu veb-sajta Foruma mladih sa invaliditetom Kragujevac (FMIKG). U okviru programa ‘Unapređenje socijalne uključenosti osoba sa invaliditetom primenom informaciono - komunikacionih tehnologija’ dodeljena su sredstva kojim će biti izrađena veb prezentacija, na internet adresi www.fmikg.org. Veb sajt će imati za cilj da prati, obaveštava i prezentuje aktivnosti FMIKG, kao i druge sadržaje i aktivnosti koji unapređuju i poboljšavaju položaj, najpre osoba sa invaliditetom, a potom i svih drugih građana kojima bi ovakav tip informacija olakšao svakodnevne životne aktivnosti. Pored izrade veb-sajta projekat obuhvata i obuku osoba sa invaliditetom (OSI) za ažuriranje podataka na samom sajtu. Značaj ovakvih donacija ne ogleda se samo u obaveštavanju OSI, nego i u njihovom informatičkom opismenjavanju i ohrabrivanju da putem savremenih tehnologija lakše pronalaze put ka potpunom uključivanju u lokalnu sredinu.


EXPRES VESTI - Zvezdi tri meča bez publike\nZvezdi tri meča bez publike\nBEOGRAD - Disciplinska komisija Fudbalskog saveza Srbije (FSS), zbog incidenata na 151. večitom derbiju, kaznila je danas Crvenu zvezdu sa tri meča bez publike na domaćem terenu i novčano 800.000 dinara, a Partizan sa dva meča bez navijača u gostima i 500.000 dinara.\n"Zbog slabe organizacije meča, upotrebe pirotehničkih sredstava, tuče sa navijačima Partizana, odnosno sukoba sa žandarmerijom i uvredljivog skandiranja, Crvena zvezda će igrati tri meča na svom stadionu bez prisustva publike. Istovremeno, klub je novčano kažnjen u iznosu od 800.000 dinara", navodi se u saopštenju FSS.\nPartizan je kažnjen zbog, kako se navodi, upotrebe pirotehničkih sredstava, tuče sa navijačima Crvene zvezde i uvredljivog skandiranja i određuje se zabrana od dva meča organizovanog prisustva navijača Partizana, kada klub gostuje.\nI Partizan je kažnjen novčano i to sa 500.000 dinara.\nUjedno, Zvezda je kažnjena sa još 200.000 dinara i zbog upotrebe velike količine pirotehničkih sredstava od strane njenih navijača u meču 28. kola u Novom Sadu, između Vojvodine i Crvene zvezde.\nTerzić: FSS nam onemogućio proslavu titule\nGeneralni direktor Crvene zvezde Zvezdan Terzić izjavio je danas da je sramotna odluka Disciplinske komisije FSS da kazni crveno-bele sa tri utakmice bez publike na svom stadionu i tako onemogući proslavu titule.\n"Očigledno je da FSS želi rat sa Crvenom zvezdom. Tu konkretno mislim na Disciplinsku komisiju, čiji ljudi su marionete. Očigledno je da ne žele dobro Zvezdi, jer njihova namera pokazuje da hoće da onemoguće proslavu na našem stadionu. Odluka je sramotna", rekao je Terzić Tanjugu.\nCrveno-beli do kraja sezone neće imati pomoć navijača zbog incidenata na 151. večitom derbiju, a ujedno će morati da plate 800.000 dinara.\n"Zna se kolika je dogovornost Crvene zvezde u derbiju. Ovakav tretman Zvezda ima godinama unazad. Ne znam još da li ćemo se žaliti, sutra smo zakazli sednicu Upravnog odbora i zauzeti stav", poručio je Terzić.\nPrema njegovim rečima, mnogima smetaju dobri rezultati i moćna Crvena Zvezda, koja ide putem oporavka i povratka na staze stare slave.\n"Ovakve udare očekujemo i u narednom periodu, ali ćemo ih izdržati i na kraju biti pobednik", zaključio je generalni direktor crveno-belih.\nMore in this category: « Tipsarević se pobedom vratio na teren posle 11 meseci\tMANČESTER SITI - REAL MADRID 0:0 »


DETALJNO UREĐENJE: Putokaz do Stare planine iz pravca Svrljiga - Svrljiške novine\nDETALJNO UREĐENJE: Putokaz do Stare planine iz pravca Svrljiga\nNaslovna » Svrljig vesti » DETALJNO UREĐENJE: Putokaz do Stare planine iz pravca Svrljiga\nOvih dana počeli su intenzivni radovi na postavljanju putokaza – saobraćajnih znakova na novoizgrađenoj saobraćajnici od Svrljiga ka turističkom centru Stara planina.\nDanas su postavljeni putokazi, a uzajamno se radi na uređenju kanala i ostalog dela saobraćajnice do Stare planine.\nTim povodom radove na postavljanju tabli i uređenju puta i kanala obišao je narodni poslanik Milija Miletić.\nMiletić je još jednom poručio svim turistima i posetiocima Stare planine i Babinog zuba da je novoizgrađena saobraćajnica preko Svrljiga – najkraći i najuređeniji put do ove turističke destinacije i pozvao sve turiste da pored Stare planine posete i opštinu Svrljig koja ima šta da ponudi.\nMiletić obišao i radnike na deonici puta u knjaževačkoj opštini\nPonovo napominjem da je ovo velika šansa za razvoj turizma i opštine Svrljig. Put koji smo obećali završen je i sada je ovo najuređenija i najkraća saobraćajnica do turističke destinacije Stara planina, koja je iz godine u godinu sve posećenija, ističe Miletić.\nInače, da bi ste došli do Stare planine, ukoliko putujete preko Svrljiga, morate proći kroz ulicu Vase Albanca, jednu od najdužih i ulica u svrljiškoj opštini.\nTagoviStara planinaSvrljig TurizamTurizamTurizam Svrljig\nUklonili putokaz koji usmerava vozače da preko Svrljiga idu...\nSaobraćajni znak koji je vozače usmeravao da preko Svrljiga brže mogu stići do Stare planine, ovih…\nOdržan 2. ‚‚Sajam zimnice” u Crnoljevici\nU Crnoljevici danas je održan drugi ‚‚Sajam zimnice” u organizaciji Opštine Svrljig i Udruženja žena na…\nBravo i treba tako.\nKada će te da srušite pojatu što je uzak put


FOTO: Održan drugi protest zbog smena na RTV-u | Novosadski informativni portal 021\nFOTO: Održan drugi protest zbog smena na RTV-u\n19:33 > 23:07\nNa današnjem protestu podrške smenjenim urednicima, novinarima i prezenterima RTV-a, koji je održan ispred glavnog ulaza te televizije, u Ulici Maksima Gorkog, okupilo se ponovo više od 1.000 građana.\nOni su kasnije prošetali od zgrade RTV-a do sedišta uprave javnog servisa u zgradi Radio Novog Sada u Ignjata Pavlasa.\nNa skupu su govorili predstavnici Lokalnog fronta iz Kraljeva, inicijative "Ne davimo Beograd", glumac Radoje Čupić, profesor Rade Veljanovski, kolumnista Teofil Pančić i drugi koji su dali podršku zaposlenima jer se ne slažu za poslednjim smenama i potezima uprave. Ponovo su viđeni i opozicioni lideri, među kojima su bili Bojan Pajtić, Dragan Šutanovac, Saša Radulović i drugi.\nOsim poziva da se ponište odluke novog Upravnog odbora i uredništva, govornici su istakli važnost očuvanja javnog servisa, dok su poslednje smene povezali sa promenama koje su usledile nakon izbora u Vojvodini, ocenivši ih kao nastavak kampanje koju protiv medija vodi aktuelna vlast. Okupljeni su glasno podržali i govornike iz drugih gradova Srbije, posebno Beograda i Kraljeva, koji su podsetili da se i oni u svojim sredinama bore protiv blokade nepravde i kršenja zakona ili projekata kao što je "Beograd na vodi".\nTokom šetnje, protestnu kolonu su pozdravljali pojedini Novosađani na ulici ili su im mahali sa zgrada. Na kraju šetnje u Ignjata Pavlasa u kutiju su sakupljana pisma upućena Upravnom odboru RTV-a. Mada nije zvanično najavljeno, rečeno je i da će ukoliko se ne ispune zahtevi, narednog ponedeljka uslediti novi protest.\nnovinari ne kleče\tRTV\tRTV protest\n03.06.2016\t• 12:58\n02.06.2016\t• 13:41\nPo hitnom postupku prodati RTV pa nek partijski lezilebovici i jednih i drugih setaju do mile volje!\n31.05.2016\t• 16:35\nAko vam još uvek nije jasno šta se dogadja posetite sajt RTV-a. Naslovi poput Evroazijska unija, Dodik- RS je u opasnosti, S kime ce SNS, treba li sa SPS i slične teme. Hteli su da program tako izgleda. Ja se slažem sa tim, da je RTV pun lezilebovica, b-92 otpadaka i matorih poltrona koji su se učaurili jos u slobino vreme i sada samo klimaju glavom svakom novom vlastodršcu, ali ovde je u pitanju pravo na kritičko i objektivno novinarstvo, kojeg je pre dve-tri nedelje bilo više nego sada. Zar nevidite kakav medijski mrak se sprema?


Herceg Novi, Igalo, Bijela, Kumbor •\nHercegnovska rivijera 2020 USKORO\nHerceg Novi, Igalo, Bijela, Kumbor\nNa veoma značajnom i atraktivnom geografskom prostoru, između najviše planine dinarskog masiva - Orjena i ulaza u jedan od najljepših zaliva - Boku Kotorsku, nalazi se Herceg Novi. Herceg Novi je nastao krajem XIV veka, kada ga je osnovao kralj Tvrtko I. Ovo je grad prebogat istorijom koji će vam pored mediteranskog ambijenta pružiti više.\nU arhitekturi grada dominiraju elementi romanskog, vizantijskog i orijentalnog stila. Posebnu atrakciju predstavljaju Španiola, Kanli Kula, Forte Mare i Citadela, muzej i arhiva grada, galerija moderne umetnosti i manastir Savina. Sada je Herceg Novi moderno letovalište sa dugom plažom, brojnim kaficima i restoranima.\nHerceg Novi je poznat i po festivalu Muzičke skale, koji se održava svakog jula na Kanli kuli. Herceg Novi ima specifičnu mikro klimu koja je uslovljena dobrom južnom ekspozicijom, blizinom mora, krečnjackom podlogom i planinskim zaleđem, koje sprečava prodor hladnog vazduha. Herceg Novi prosečno godišnje ima oko 200 sunčanih dana.\nPreko leta, u julu i avgustu, grad ima prosečno 10 sunčanih sati dnevno! Prosečna dnevna temperatura morske vode tokom letnje sezone je između 22 i 26 stepeni. Sezona kupanja u Herceg Novom traje najmanje 5 meseci! Na području Hercegnovske opštine ima oko 70 registrovanih plaža. Herceg Novi je poslednjih godina uložio puno u pogledu uređenja i opremanja svojih plaža, što predstavlja poseban kvalitet u ovom segmentu ponude.\nIgalo je grad u opštini Herceg Novi u Crnoj Gori. Igalo je veoma privlačan gradić i savremeni turistički i medicinsko-zdravstveni centar, koji gostima pruža sve uslove za odmor, rekreaciju i lečenje. Igalo je poznato i po neeksploatisanoj mineralnoj vodi nazvanoj "Igaljka".\nIgalo ima preko 260 sunčanih dana godišnje i idealno je za grupno letovanje, za porodice sa decom, parove, kao i za starije osobe jer nudi prijatan odmor i uživanje posetiocima svih generacija.\nU Igalu se i uspešno leče razne bolesti uz pomoć najsavremenijih metoda i lekovitog blata. Igalo je poznata turistička destinacija koju cene svi oni koji pored kupanja i uživanja na plaži, vole vreme da provode u restoranima i noćnim klubovima, a i koji vole odmor rekreativnog tipa i posete lokalnim atrakcijama i mestima od kulturnog značaja.\nIgalo ima više vrsta uređenih plaža: popločane, šljunkovite, kamene, kao i peščanu plažu sa čuvenim lekovitim blatom.\nLjubitelji mora i dubina, strastveni plivači ali i ronioci će takođe lako pronaći svoja omiljena mesta!\nDubina mora uz plaže je različita, nekada ne prelazi jedan metar čak i po nekoliko desetina metara od obale, što predstavlja pravi užitak za porodice sa decom.


Elektroprivreda u gubicima, a Kovačević sve bogatiji - Impuls\nElektroprivreda u gubicima, a Kovačević sve bogatiji\nObjavljeno: Ponedjeljak, 25 Septembar 2017 11:00\nPosao u energetskom sektoru oduvek je bio unosan, a najesktremniji primer koji potvrđuje to pravilo jeste v. d. direktora Elektroprivrede RS Željko Kovačević. On se u „strujnom kolu“ Republike Srpske nalazi već 11 godina, a za to vreme je od činovnika postao jedan od kraljeva nekretnina.\nJavnosti u RS nije nepoznato da je Kovačević bogat čovek, ali ipak svaki put bude šokirana fotografijama njegovih kuća, vila i stanova.\nKovačević upravo privodi kraju renoviranje luksuznog objekta u strogom centru Banjaluke u Gajevoj ulici, odmah iza „Boske“.\nTaj objekat je kupio u ruiniranom stanju, ali ga je za kratko vreme obnovio, pa čak i proširio. Reč je o kući na sprat, u čijem je prizemlju ogroman poslovni prostor u koga se već uselila jedna od poznatijih apoteka.\nMeđutim, simbol njegove moći svakao je velelepna vila s bazenom kraj Banjaluke, u naselju Trapisti, koja bode oči većem delu grada, budući da se nalazi na uzvišenju.\nOsim pomenutih nekretnina, Kovačević poseduje i vikendicu kraj Vrbanje u Čelincu, u blizini vikend kuće visokog funkcionera SNSD, Nebojše Radmanovića, pod čijom je direktnom političkom zaštitom.\nTakođe, u njegovom vlasništvu je još nekoliko stanova u Banjaluci, jedan u Herceg Novom, a kako saznajemo, i kuća u elitnom beogradskom naselju Dedinje.\n- Kruže priče da mu se za svaki posao mora dati procenat. Taj čovek je išao kod njega da mu da procenat i video je u njegovoj kuči šest kupatila – izjavio je poslanik SDS, Miladin Stanić, na jednoj od skupštinskih rasporava u vreme dok je Kovačević bio ministar industrije, energetike i rudarstva RS.\nBaš u tom periodu Kovačević je ostao upamćen kao jedini muški ministar u Vladi RS koji je svako jutro, pre posla, službenim automobilom i vozačem išao do frizerskog salona.\nOsim toga, sam sebi je za prvih sto dana ministrovanja dao čistu peticu, dok su ga privrednici ocenili mršavom dvojkom. Potpuni fijasko doživeo je u projektu proizvodnje električnih automobila u RS za nemačke pošte.\nU prototipu vozila provozao se zajedno sa Draganom Vučetićem, koji ne samo da nije uspeo s poslom, nego je potrošio narodne pare i pobegao iz RS, a za njim je raspisana poternica.\nKovačević je bio jedan od ključnih ljudi za dovođenje u RS sumnjivog ruskog „biznismena“ Evgenija Zotova kome je naknadno propao plan da kupi većinski paket akcija u prijedorskom rudniku „Ljubija“.\nKovačević će biti zapamćen i kao jedini ministar energetike RS kome je isključena struja zbog neplaćenog računa od oko 400 KM.\nReč je o dugu za paušal na električmo brojilo u kući u banjalučkom naselju Kočićev Vijenac u kojoj niko ne živi.\nPre nego što je 2010. postao ministar, Kovačević je bio višegodišnji direktor Elektrokrajine Banjaluka, koja je pod njegovom upravom tri godine poslovala negativno, a dve u plusu.\nKovačević je i tada pokazivao da voli liksuz, kako privatno, tako i na radnom mestu, jer je poslednji sprat upravne zgrade preuredio do te mere da je svima zastajao dah, te se i sada priča da ga je „Kovačević pozlatio“.\nZa v.d. direktora Elektroprivrede RS imenovan je pre oko godinu i po, iako su mnogi u stranci i u vladajućoj koaliciji bili protiv toga.\nMeđutim, podrška Radmanovića i visprenost Kovačevića i ovaj put su bili presudni. Kovačević je ranije radio kao vojni tužilac Republike Srpske.\nBio je direktor štamparije, te upravnik Carinarnice Banjaluka, a potom inspektor za primenu carinskih propisa u Upravi carina RS, kada se sumnja da je stekao prvo bogatstvo.\n- Početkom rata je izbegao iz Bihaća, a sva imovina mu je stala u kamion „tamić“ – ispričao nam je jedan od Kovačevićevih poznanika.\nU obrazovanju je radio kao profesor na srednjim školama i fakultetima u oblasti ekonomskih i pravnih predmeta. Kovačević je doktor ekonomskih i magistar pravnih nauka.\n„EuroBlic“ je pokušao da čuje komentar Željka Kovačevića, ali nije odgovarao na poznate brojeve telefona.\nVila u Trapistima kod Banjaluke\nKuća u Gajevoj u Banjaluci\nKuća u Kočićevom Vijencu u Banjaluci\nNekoliko stanova u Banjaluci\nVikendica na reci Vrbanji u Čelincu\nKuća na Dedinju u Beogradu\nKovačevićeva plata u Elektroprivredi RS (ERS) iznosi 2.700 KM plus ostala primanja. Međutim, bez nje bi mogao da ostane ako se ispune planovi Elektroprivrede Srbije (EPS) koja je „bacila oko“ na distributivna preduzeća u Srpskoj.\nMada zvaničnici RS tvrde da od privatizacije nema ništa, predstavnici Nadzornog odbora EPS već su izneli model po kome bi usledila privatizacija – to je privatizacija Telekoma Srpske.


Ekonomija – Rijec.ba | Tuzlanski internet portal\n26 Juna, 2022 12:20 AM\nO moratorijumu na kredite u Federaciji danas smo razgovarali sa Jasminom Mahmuzićem, direktorom Agencije za bankarstvo Federacije. Kaže da trenutno ima 8.300 aktivnih zahtjeva za produženje moratorijuma na kredite. “Sva fizička i pravna lica koja su usred pandemije koronavirusa imala znatno smanjenje prihoda i imaju otežau otplatu kredita, mogu se prijaviti za odgodu otplate istog.” Navodi da je ovo kupovina …\nFabrika obuće “Intral BiH” u Tuzli će zbog drastičnog gubitka poslova na tržištu, koje je prouzrokovala pandemija koronavirusa, privremeno otpustiti oko 300 radnika. Menadžment obećava da će se radnici krajem godine sukcesivno vraćati na posao, ukoliko se realizira saradnja i sa drugim potencijalnim kupcima. Zbog korona krize Rezefina Buljubašić i njene kolegice će privremeno ostati bez posla. Crni scenario radnici …\nTurski brod za istraživanje nalazišta nafte i gasa počeo je potragu za tim resursima u spornim oblastima istočnog Sredozemlja, izjavio je u srijedu ministar za energetiku Turske. Najava Ankare da će početi istraživanje dovela je do rasta tenzija između Grčke i Turske, članica NATO-a, ali regionalnih rivala, u vezi prava na traganje za naftom i gasom u Sredozemnom moru, prenosi …\nNjemački proizvođač automobila Volkswagen nastavio je proizvodnju u svom najvećem postrojenju u Wolfsburgu u sklopu šire inicijative za povratak na radna mjesta u Evropi, gdje je pandemija virusa korona uništila potražnju. Njemačka je usljed smanjenja broja zaraženih virusom ublažila mjere blokade i proizvođači automobila se oslanjaju na sposobnost države da prati i ograniči broj novih slučajeva kako bi mogli da obnove …\nSavjet ministara BiH, na prijedlog Ministarstva bezbjednosti, donio je Odluku o odobravanju privremenog otvaranja međunarodnog graničnog prelaza u vazdušnom saobraćaju za promet putnika – Aerodrom Sarajevo radi povratka bh. državljana iz Republike Turske u Bosnu i Hercegovinu i turskih državljana iz BiH u Tursku. Povratak će biti izvršen 28. aprila 2020. godine, međunarodnim avionskim letom na relaciji Istanbul – Sarajevo …\nStranica 1 od 5312345 » 102030...Posljednja


Još jedan ogroman uspjeh, kadeti među osam najboljih na svijetu!\nU17 reprezentacija donijela je Crnoj Gori još jedan ogroman košarkaški uspjeh!\nNaši momci su pobijedili Argentinu 73:60 i na taj način su stigli do plasmana u četvrtfinale Svjetskog prvenstva.\nDomaćini su bili nezgodan rival u osmini finala, međutim izabranici Mladena Ostojića su još jednom pokazali karakter i kada je bilo potrebno zaigrali na vrhunskom nivou i osigurali trijumf.\nArgentinci su imali i 11 poena prednosti tokom treće četvrtine, međutim tada je krenula crnogorska furija i serijom 25:6 stigla je do potpunog preokreta i otklonila sve dileme o tome ko će u četvrtfinale.\n"Momci su opet pokazali karakter, odlična posljednja četvrtina. Napravili smo još jedan istorijski rezultat, ostvarili treću pobjedu, ušli među osam. Svi smo srećni, kratko ćemo odmarati, a onda odmah slijedi put u Santa Fe, gdje ćemo imati jedan trening sjutra.", kazao je selektor Mladen Ostojić, nakon velike pobjede.\nPrvo poluvrijeme meča donijelo je izuzetno neizvjesan duel u kom nijedna od selekcija nije uspjela da stvori neku osjetniju prednost.\nPrvu četvrtinu dobila je minimalno Crna Gora, ali je Argentina na poluvremenu imala poen viška. Početak trećeg kvartala protekao je u boljoj igri domaćih koji su stigli prvo do sedam poena viška 37-30, a tri minuta prije kraja četvrtine pobjegli su na makdimalnih 48:37.\nTo je bio znak za naše zlatne dječake da se probude, smanjili su zaostatak do kraja perioda na samo dva poena, a onda seriju nastavili iu posljednjem dijelu meča, poveli 62-54 i riješili sve!\nJovan Kljajić je predvodio tim do pobjede sa 23 poena i 16 skokova, dok je Bojan Tomašević dodao 19 koševa. Veliki doprinos stigao je od Đorđija Marinovića koji je uz 12 poena imao i 11 uhvaćenih lopti, Viktor Vujisić je uz osam poena imao i sedam skokova, Stefan Vlahović je uz sedam poena imao i devet uhvaćenih lopti, upisali su se još i Luka Živanović (po dva poena, skoka i asistencija) i Feđa Pajović i Haris Karamanaga (po poen).\nCrna Gora će za plasman u polufinale igrati protiv Portorika u petak od 23 sata po našem vremenu.\n"Pomoćnici će odraditi skauting, pa ćemo da vidimo kakav je Portoriko i šta možemo da učinimo, mada mislimo da smo ulaskom među osam napravili veliku stvar. Bitno je da su svi igrači zdravi nemamo povreda, pokazuju karakter koji su imali i prije godinu u Podgorici, sve čestitke za njih. Presrećni smo zbog ovog velikog uspjeha. ", zaključio je Ostojić.\nDa podsjetimo naša kadetska selekcija do Mundobasketa je stigla zahvaljujući osvajanju drugog mjesta na šampionatu Evrope!\nKadeti izgubili od Slovenije i ispali iz A divizije\nPobjeda nad Gruzijom, Slovenija rival za opstanak\nPoraz od Estonije, za opstanak potrebne dvije pobjede\nPoraz od Španije, Estonija naredni rival\nPoraz od Slovenije za četvrto mjesto u grupi\nKadeti u sjajnom meču pobijedili Izrael\nLoše drugo poluvrijeme za poraz protiv Litvanije\nKadeti na Evropskom prvenstvu u Novom Sadu\nPoraz od Španije za kraj turnira u Italiji\nKadeti sa tri pobjede završili nastup na turniru u Makedoniji


Razgovori u Humskoj, a onda i odluka o tome da li Milošević ostaje na mestu šefa stručnog štaba.\nFudbalski klub Partizan je dan nakon poraza od Novog Pazara (3:2) sazvao sednicu Odbora za hitna pitanja, pa se tako od jutros vode razgovori rukovodstva i trenera Sava Miloševića.\nTema je naravno njegov ostanak koji se više puta dovodio u pitanje posle kikseva, a možda nikada tako eksplicitno kao posle jučerašnje utakmice u Novom Pazaru. Bio je veoma nezadovolja Milošević igrom svog tima, pa je nagovestio čak i ostavku.\nKazao je da je sve bilo "ružno i tužno" i da je uvek preuzimao odgovornost na sebe, ali da je zbog svega počeo i da sumnja u svoje sposobnosti.\n"Zaista, razočaran sam pre svega nekim stvarima... Ako budem nastavio ovo da radim, moraće neke stvari iz korena da se menjaju. Biće priče ovih dana, ovo je zaista razočaravajuće i tužno od nekih igrača", rekao je Milošević "vruće glave" u Novom Pazaru.\nDan kasnije, kada su se glave "ohladile", Milošević će prvo obaviti sastanak sa generalnim direktorom Milošem Vazurom, posle čega sledi sastanak Odbora za hitna pitanja.\nPartizan napada titulu u Superligi ove sezone, posle prethodne "sušne" godine, a već na startu prvenstva doživeli su poraz u meču koji se očekivao da će dobiti. Upravo takve stvari su postale učestale u Miloševićevom mandatu, pošto je ekipa kiksala na "malim mečevima".\nŠta vi mislite, šta je najbolje rešenje za Partizan u ovom trenutku?


Divlji medvjed je u Japanu ozlijedio 4 osobe prije nego što je ustrijeljen -- Zemaljske promjene -- Sott.net\nPet, 18 Lip 2021 11:32 UTC\nMedvjed trči u Sapporu i pojavljuje se u bazijapanske vojske\nLovci su ubili braon medveda u severnom gradu japana Saporu nakon što je divljao po gradu, naneo povrede nekolicini ljudi, uključujući jednog vojnika.\nVlasti Sapora su tvitovale u petak da je medved ''odstranjen'', a lokalna televizija je rekla da su lovci ubili medveda.\nRanije na vestima je prikazan medved kako se kretao duž ulice gde su stambene zgrade, kako prelazi prometnu ulicu i kako se pojavio na vratima vojne kasarne, te da su se uznemirene trupe razbežale, piše Guardan.\nJedan vojnik je povređen kada ga je medved ogrebao kandžom, a on je upravo trebalo da bude jedan od domaćina olimpijskog maratona i trke u avgustu.\nDruga žrtva je povređena kada ju je medved napao s leđa, osoba je odvedena na nosilima.\nZbog divljanja medveda zatvarene su lokalne škole i otkazano je nekoliko letova na malom regionalnom aerodromu, javljaju mediji.\nPortparol vlade Kasunobu Kato rekao je stanovnicima regiona Hokaido na budu na oprezu.\n-Četvoro ljudi, uključujući i jednog pripadnika vojnih snaga, napadnute su i povređene od strane braon medveda. Saosećamo se sa njima, rekao je on ranije danas.\n-Zvaničnici grada Saporo, policija Hokaida, kao lokalno lovačko udruženje stigle su na lice mesta. Oni koordiniraju i nameri da uhvate mrkog medveda ili ga ubiju, ako se smatra potrebnim, dodao je.\nJedna žrtva medveda je u 40-im godinama, druga ima oko 70, a treća 80 godina, dok o četvrtoj žrtvi nema informacija.\nAzijski crni medvedi su poreklom iz većih delova Japana, uključujući glavno ostrvo zemlje, dok smeđi medvedi lutaju Hokaidom i dalje na severu.\nJapansko društvo zaduženo za medvede i šume upozorilo je da su medvedi koji obitavaju u šumi u većem broju primećeni u naseljenim područjima, jer traže hranu.


Fotobih V2 – 2011 – August\nFoToBiH – Doboj 2011\nObavještavamo sve članove i zainteresovane građane da će se otvaranje pete po redu izložbe bosanskohercegovačke fotografije pod nazivom “FOTOBiH Doboj 2011″ održati u Galeriji Centra za kulturu i obrazovanje Doboj u subotu, 03. septembra 2011. godine u 20,00 sati. Izložba je dio programa Foto safarija Doboj 2011.\nSelekciju radova izvršio je žiri u sastavu Dragan Prole, KMFAUFBiH, EFIAP, Elez Radoje, fotograf I klase, i Husein Šljivo, KMFAUFBiH, AFIAP.\nPrvu nagradu za kolekciju osvojio je Mujanović Mirsad, a za fotografiju Nihad Arnautović. Drugu nagradu za kolekciju osvojio je Siniša Skenderija, a za fotografiju Svjetlana Perić, dok je treća nagrada za kolekciju pripala Alenu Dobriću, a za fotografiju Željku Jeliću. Pohvale za kolekciju dobili su Bojan Janjić i Velija Hasanbegović, a za fotografiju Dragan Kajtaz, Milić Milićević i Slavenko Vukasović.\nKatalog izložbe “FoToBiH Doboj 2011”\n5. međunarodni salon fotografije “Banja Luka 2011”\nUniverzitetski foto kino klub Banja Luka organizator je 5. međunarodnog salona fotografije “Banja Luka 2011”, kao nastavak tradicionalne izložbe fotografija i dijapozitiva. Rok za prijem radova je 01 septembar 2011. godine, a kotizacija za članove AUFBiH iznosi 10 eura.\nPropozicije i prijava za izložbu\nFoto safari – Doboj 2011\nFoto kino klub Doboj organizator je Foto safarija “Doboj 2011” koji će se organizovati u subotu 03. i nedjelju 04. septembra 2011. Okupljanje učesnika safarija je predviđeno u subotu 03.09 ispred Umjetničke galerije Centra za kulturu i obrazovanje Doboj u do 09,00 sati.\nAUFBiH određuje određen broj učesnika Safarija o trošku organizatora, te će o broju učesnika biti obaviješteni rukovodioci klubova i foto grupa. Prijave se primaju do 23.08.2011.g. Svi ostali članovi koju su zaintersovani za učešće mogu se prijaviti organizatoru i prema programu organizatora snose troškove noćenja subota na nedjelju po nižim cijenam za učesnike safarija (Motel Magistrala). Detaljne informacije date su u programu.\nProgram Foto safarija “Doboj 2011”\nFoToBiH – Prnjavor 2011\nObavještavamo sve članove i zainteresovane građane da će se otvaranje četvrte po redu izložbe bosanskohercegovačke fotografije pod nazivom “FOTOBiH Prnjavor 2011″ održati u Galeriji “Peyo” u Prnjavoru u petak 12. augusta 2011. godine sa početkom u 19 sati.\nSelekciju radova izvršio je žiri u sastavu Milorad Kašćelan, KMFAUFBiH, AFIAP, Branko Pejaković, fotograf I klase, AFIAP i Željko Jelić, fotograf I klase, AFIAP.\nPrvu nagradu za kolekciju osvojio je Mujanović Mirsad, a za fotografiju Dragan Prole. Drugu nagradu za kolekciju osvojio je Siniša Skenderija, a za fotografiju Ozren Božanović, dok je treća nagrada za kolekciju pripala Željko Žunić, a za fotografiju Svjetlani Perić. Pohvale za kolekciju dobili su Vidić Željko i Dragan Mitrić, a za fotografiju Lucija Mujanović, Milorad Čakardić i Mladen Strugar.\nKatalog izložbe “FoToBiH Prnjavor 2011”


U Srbiji do danas 12 potvrđenih slučajeva zaraženih Korona virusom - www.lobi-info.rs\nU Srbiji do danas 12 potvrđenih slučajeva zaraženih Korona virusom\nMarija K. 11. marta 2020., 09:43 6.1k Views\nPrema zvaničnim podacima u Srbiji do sada, 11. marta, registrovano je ukupno 12 potvrđenih slučajeva pacjenata koji su oboleli od Korona virusa.\nDo danas, u nacionalnoj referentnoj laboratoriji Instituta Torlak testirano je ukupno 130 osoba, a od poslednjeg izveštaja testirano je 13 osoba od kojih je sedam bilo pozitivnih i šest negativnih na novi korona virus.\nOd sedam novih slučajeva, pet je povezano sa dve ženske osobe za koje je juče utvrđeno da su pozitivne nakon direktnog kontakta sa državljankom strane zemlje koja je nedavno boravila u Srbiji.\nPreostala dva slučaja su potvrđena nakon njihovog boravka u i kontakata sa osobama u inostranstvu (Italija, Nemačka), a prethodno je juče potvrđen još jedan oboleli od Korona virusa.\nApelujemo na građane i podsećamo ih na značaj lične odgovornosti u ovakvim situacijama, jer pojedinci su olako shvatili upozorenja da kad imaju simptome ne idu u zatvorene prostore i među ljude.\nZato je od izuzetne važnosti da se poštuju preporuke struke, da se ne shvataju olako njihova upozorenja o praćenju simptoma i odgovornom ponašanju svakog pojedinca.\nPrethodna objava Predstojećeg vikenda dve besplatne predstave u CK „Vlada Divljan“\nSledeća objava Dok jedni hrane labudove na Vizelju, drugi na njih pucaju!\nPredstojećeg vikenda dve besplatne predstave u CK „Vlada Divljan“


USAID Projekat vladavine prava Državno pravobranilaštvo IT obuka\nDržavno pravobranilaštvo institucija je čije je sedište u Beogradu, a širom Srbije funkcioniše kroz 11 regionalnih odeljenja. Svakodnevni rad, pa i procedure koje se primenjuju u prijemu, evidentiranju, praćenju toka predmeta, itd. u nekim slučajevima dosta se razlikuju među organizacionim jedinicama, što ponekad dovodi do neslaganja u statistici i izveštajima o broju aktivnih, odnsno arhiviranih predmeta, ili čak i u postupanju. Ujednačavanje prakse i harmonizacija procedura prepoznate su i kao prioriteti za naredni period i u Strateškom planu Državnog pravobranilaštva koji je izrađen i usvojen uz podršku Projekta.\nJedan od načina da se ovo i ostvari je unapređenje postojećeg sistema za upravljanje predmetima koji funkcioniše u sedištu Pravobranilaštva u Beogradu, te uvođenje tako unapređenog softvera u svakodnevni rad i u regionalnim odeljenjima Državnog pravobranilaštva. No, kao preduslov za rad u softverskom okruženju i uopšte uvođenje automatizovanih procedura u institucije koje su prethodno radile isključivo sa predmetima u papiru, neophodno je osigurati da su zaposleni na odgovarajućem nivou kompjuterske pismenosti i poznavanja rada na računaru. U to ime, USAID-ov Projekat vladavine prava je tokom juna ove godine, a zatim i u septembru i oktobru organizovao 14 jednodnevnih obuka za zaposlene u sedištu i regionalni odeljenjima Državnog pravobranilaštva upravo na temu rada na računaru\nObuke su bile kombinacija teorije i praktičnih saveta za rad na računaru i korišćenje osnovnih programa. U junu u Beogradu realizovane su u saradnji sa Srpsko-Korejskim Informatičkim Centrom, a tokom jeseni, šest obuka za zaposlene u odeljenjima Pravobranilaštva sproveli smo u saradnji sa Pravosudnom akademijom.\nPored same obuke, naš tim obišao je regionalna odeljenje Državnog pravobranilaštva tokom jula i avgusta kako bi analizirao postojeće stanje kompjuterske opreme koja je u upotrebi te procenio potrebe za dodatnim hardverom i mrežnom opremom koji su neophodni kako bi budući softver mogao da funkcioniše.


utorak, 16. jan 2018, 22:20\nU emisiji POZORIŠNE AKTUELNOSTI možete slušati osvrt Aleksandra Milosavljevića na predstavu „Zimska bajka”, prema istoimenom komadu Vilijama Šekspira, koju je u Crnogorskom narodnom pozorištu u Podgorici režirao Dino Mustafić.\nU Šekspirovom komadu Zimska bajka (iz 1610. godine) prepliću se tragično i komično, a posle svih nepravdi kojima sudbina šiba glavne junake, nesporazuma i zavrzlama, sledi vedrina optimistički intoniranog dela. Bezumno ljubomorni, no pritvorni, neiskreni, sujetni i tvrdoglavi Leont će zarad svog hira i bez prethodne provere žrtvovati najboljeg prijatelja, voljenu ženu i vlastitu porodicu, poništiće sve što ga je činilo ne samo uspešnim vladarom no i srećnim čovekom, da bi na koncu ipak ostao nekažnjen.\nIza površinske banalnosti reditelj Dino Mustafić i dramaturškinja Željka Udovičić otkrivaju nakaradno uspostavljen sistem funkcionisanja stvarnosti - ne jedino ovdašnje, balkanske, pa ne samo ni aktuelnog novog svetskog poretka. Njihova predstava se postepeno pretvara u finu analizu svih aspekata civilizacijskog koncepta koji je dospeo u ćorsokak, ili što bi rekao Hamlet - vremena koje je iskočilo iz zgloba, a u kojem je postalo normalno (pa i očekivano) da vladari rade šta im je volja, dok podanici ćutke trpe bahatu i katkad iracionalnu samovolju, piše Aleksanar Milosavljević. Opsežni i dubinski uvid, koji na tragu Šekspirovog dela sprovode reditelj i dramaturškinja, potvrđuje trulež sveta na koji smo osuđeni, ukazuje da živimo u distopijskoj stvarnosti, da smo uklopljeni u složeni sistem nakaradnih odnosa, ali da nas već i prisustvo u takvom svetu čini saučesnicima u Velikom zločinu za koji, međutim, neće odgovarati oni koji su ga počinili, no žrtve zločina.


RTS :: Vulin u Orešcu pred vežbu policije i vojske "Odgovor 2021"\nDruštvo Vulin u Orešcu pred vežbu policije i vojske "Odgovor 2021"\nnedelja, 11. apr 2021, 15:00 -> 15:15\nMinistar unutrašnjih poslova Srbije Aleksandar Vulin prisustvovao je u Orešcu uvežbavanju pripadnika MUP-a i Vojske Srbije pred predstojeću združenu taktičko-pokaznu vežbu "Odgovor 2021", saopštilo je Ministarstvo unutrašnjih poslova.\nKako je objasnio Vulin, pripadnici elitnih jedinica policije i vojske će kroz ovu vežbu pokazati da u trenutku ugroženosti bezbednosti naroda i zemlje, i svih Srba gde god da se oni nalaze, postaju oružane snage Srbije, spremne da zajednički stanu u zaštitu svog naroda.\nUkazao je da ovaj vid zajedničke vežbe policije i vojske po veličini i kompleksnosti nikada nije rađen u modernoj istoriji Srbije.\n"Prikazaćemo kako se u slučaju ugroženosti, u skladu sa zakonom, uspostavlja vrhovna komanda, pozicija vrhovnog komandanta, način funkcionisanja naših jedinica, pa sve do tehničkih detalja kako bi se naše jedinice na terenu ponašale da je bezbednost našeg naroda, naše zemlje, i Srba gde god da se oni nalaze, na bilo koji način ugrožena", naveo je Vulin.\nZdružena taktička vežba sa bojevim gađanjem "Odgovor 2021" za cilj ima da prikaže odlučnost, uvežbanost, vatrene mogućnosti i visok nivo sadejstva i saradnje jedinica MUP-a i Vojske Srbije u izvođenju združene operacije.\nU predstojećoj vežbi učestvuju pripadnici Žandarmerije, Specijalne antiterorističke jedinice i Helikopterske jedinice MUP-a i pripadnici Vojske Srbije iz sastava Kopnene vojske, Ratnog vazduhoplovstva i protivvazduhoplovne odbrane, 72. brigade za specijalne operacije i 63. padobranske brigade.


Nadolazak ciklona Narel djeluje zastrašujuće nestvarno\nsubota, 12 januar 2013 09:27\nKao da Australiji u ovom trenutku nijesu dovoljne na desetine požara koji bukte u najnaseljenijem južnom dijelu kontinenta, zapadnom dijelu ove zemlje sada prijeti ciklon Narel koji je dostigao opasnu kategoriju 4, ali pokazuje znake slabljenja. Nadolazak ovog ciklona izgleda u isto vrijeme zastrašujuće i zadivljujuće. Ciklon Narel nalazi se samo jednu skalu ispod najteže kategorije 5. Australijski Meteorološki zavod navodi da to znači da bi do sjutra maksimalna brzina vjetra koju ciklon proizvodi mogla da dostigne 250 kilometara na čas kada nevrijeme bude stiglo do obalskog područja.\nLeks Mekaloh, komesar za bezbjednost savezne države Zapadna Australija, upozorava kompanije koji operišu na kopnu i moru u ugroženoj oblasti da je ključno da bude dobro pripremljene.\n- Najgore što ljudi mogu da urade jeste da potcijene snagu ciklona. U udaru ciklona Bobi u februaru 1995. poginulo je sedam osoba, a troje ljudi je stradalo za vrijeme ciklona Džordž u martu 2007 - rekao je Mekaloh.\nVjetrovi su digli ogromne oblake dima od požara koji već nedeljama bukte u Australiji\nCiklon Narel, prvi u ovoj sezoni, izazvao je zatvaranje luka iz kojih se prevozi petina svjetske proizvodnje rude gvožđa i sve više prekida snabdijevanje naftom i prirodnim gasom iz sjeverozapadne Australije. Lokalne aviokompanije već su spremile letove za evakuaciju zaposlenih u rudnicima i radnika sa naftnih platformi.\nVeći dio rude gvožđa iz ovog regiona ide u kineske čeličane, ali i u postrojenja u Japanu i Južnoj Koreji. Daleki zapad Australije slabo je naseljen, a prostire se na površini koja je četiri puta veća od Teksasa.\nViše u ovoj kategoriji: « Kako Mjesec utiče na naš život i zdravlje\tNestaje Čad, najveći afrički rezervoar vode »\nLink komentara\t nedjelja, 13 januar 2013 13:22\tNapisano\tAndrea\npriroda je cudo..pa i onda kada je ljuta...


::: ekapija - NIS i američki "CB&I Lummus" potpisali ugovor vredan 396 mil EUR - modernizacija Rafinerije nafte u Pančevu :::\nNIS i američki "CB&I Lummus" potpisali ugovor vredan 396 mil EUR - modernizacija Rafinerije nafte u Pančevu Petak, 18. 09. 2009.|08:12 | Izvor: Beta en de Budući izgled kompleksa lakog hidrokrekinga i hidrodorade u Pančevu\n"Naftna industrija Srbije" (NIS) i američka kompanija "CB&I Lummus" potpisali su juče (17. septembar 2009. godine) ugovor vredan 396 mil EUR o izgradnji postrojenja u Rafineriji "Pančevo" za evrodizel i bezolovni benzin standarda "evro 5". Ta investicija će biti završena u trećem tromesečju 2012. godine, kada bi postrojenje trebalo da počne rad, a predstavlja deo obaveza ruskog "Gazpromnefta" za modernizaciju prerađivačkog kompleksa NIS iz ugovora o kupovini 51% akcija srpske kompanije. Ugovor su potpisali generalni direktor NIS Kiril Kravčenko i predsednik američke kompanije "CB&I Lummus" Džon Redmon. - Taj ugovor omogućiće Srbiji da za nekoliko godina postane ključni strateški igrač na teritoriji Balkana i služi kao potvrda dobre saradnje između Srbije i Rusije - ocenio je Kravčenko. Ministar energetike Srbije Petar Škundrić je nakon potpisivanja ugovora ocenio da je ta investicija značajna za celokupnu srpsku ekonomiju jer se odigrava u trenutku kada se snažno osećaju efekti globalne ekonomske krize. - To je najbolji odgovor na krizu jer će investicija zaposliti 1.000 radnika u građevinarstvu Srbije i zaposliti nove radnike u NIS - dodao je Škundrić. Kako je naglasio ministar eneregetike, izgradnjom modernih rafinerijskih postrojenja potpuno se ostvaruje kupoprodajni ugovora za NIS. Prama podacima NIS, nabavka opreme za postrojenje biće pokrenuta u naredna dva meseca, a aktivna faza izgradnje počeće na leto 2010. godine. Nakon završetka postrojenja za godišnja proizvodnja motornih bezolovnih benzina biće povećana na 638.000 tona, dok će proizvodnja "evro dizela 5" porasti sa sadašnjih 230.000 tona na 1,5 miliona tona. Ruska državna kompanija "Gazpromneft" preuzela je u februaru 2009. upravljanje "Naftnom industrijom Srbije" nakon što je platila 400 mil EUR za 51% akcija tog preduzeća. "Gazpromneft" je dužan da do 2012. godine investira 548 mil EUR u modernizaciju NIS. Dokumenti sa sličnom temom


Završena rasprava o Predlogu zakona o referendumu i narodnoj inicijativi, večeras glasanje\nHomePolitikaZavršena rasprava o Predlogu zakona o referendumu i narodnoj inicijativi, večeras glasanje\nPredsednik poslaničke grupe Savez vojvođanskih Mađara Balint Pastor najavio je da će poslanici SVM podržati Predlog zakona.\nOn je naveo da je predloženi zakon potpuno u skladu sa rešenjima iz uporednog prava, sa međunarodnom praksom i sa rešenjima koja se primenjuju u većini zemalja Evrope i sveta.\nPastor je predložio da se razmotri izmena Zakona o finansiranju lokalne samouprave, kada je u pitanju uvođenje samodoprinosa.\nOn je rekao da je u naselju Pačir, u opštini Bačka Topola, nedavno bilo neuspešno izjašnjavanje građana o uvođenju samodoprinosa “zbog traženja kvoruma”.\n“Ukoliko menjamo Zakon o referendumu i ukoliko neće trebati 50 odsto za izjašnjavanje građana za uspešan referendum o nekim, uslovno rečeno, državnim pitanjima, onda mislim da je nelogično da se traži 50 odsto za lokalne teme, za uvođenje samodoprinosa u određena naseljena mesta”, rekao je Pastor.\nPoslanik Jedinstvene Srbije (JS) Života Starčević rekao je da je ta stranka “za Srbiju koja poštuje volju naroda” i najavio da će podržati Predloga zakona o referendumu.\nSamostalni poslanik Vladan Glišić rekao je da postoji dosta dobrih strana predloženog zakona, a kao primer je naveo da je dobra stvar “što je na neki način otvorena mogućnost da se referendum i narodna inicijativa vrate u naš politički pravni sistem”.\n“Ono zbog čega imam primedbe na ovaj zakon pre svega je to što sve što radimo često radimo pod pritiskom iz Evropske unije”, rekao je Glišić.\nOn je ocenio da je Venecijanska komisija davno izgubila moralni kredibilitet da nastupa kao zaštinik demokratije i naveo da su se “vrlo blago, ili se uopšte nisu izjašnjavali, kada je prekršena referendumska volja naroda u Severnoj Makedoniji i kada je dozvoljeno da Crna Gora uđe u NATO bez referenduma”.\nObradović: Nikad bolji predlog Zakona o referendumu, opozicija želi da ga zloupotrebi\nMinistarka državne uprave i lokalne samouprave Marija Obradović odbacila je danas kritike na Zakon o referendumu i narodnoj inicijativi i rekla da se njime suštinski unapređuje pravni okvir za referendumsko izjašnjavanje.\nMinistarka je poslanicima Skupštine Srbije kazala da nikad nije postojao bolji predlog, ali da opozicija želi da ga zloupotrebi jer je u toku zauzimanje položaja pred predstojeće izbore, a opozicija, kako je ocenila „ima teškoće u organizaciji“.\n„Svi žele da se istaknu time što će napasti na prvom mestu Aleksandra Vučića koji ima autoritet i rejting koji je teško dostići. Kako da gradjani čuju za vas – tako što napadate Vučića. Ali onda ide teži deo, da ubedite gradjane da je vaša politička ideja ona zbog koje treba da glasaju za vas“, rekla je Obradović.\nKritikovala je i one ljude koji, kako je rekla, žele proteste i blokade auto – puta, ocenivši da oni maltretiraju gradjane.\nObrazlažući sam zakonski predlog poslanicima, Obradović je rekla da je sprovedeno dva kruga konsultacija i pribavljeno mišljenja nevladinog sektora i Venecijanske komisije\n„U prethodnom periodu jedno od najviše komentarisanih pitanja bilo je izostajanje cenzusa za uspeh referenduma. Ovakva odredba postoji u važećem zakonu i predvidja uslov da je za uspeh referenduma potrebno da je na referendumu glasalo više od polovine upisanih birača. Ova odredba je primenjenja posle poslednjeg održanog referendumaza potvrdjivanje Ustava Srbije 28. i 29. oktobra 2006. godine. Proglašenjem novog Ustava ova odredba se smatra neustavnom“, rekla je ministarka u Skupštini.\nObradović je dodala da je Venecijanska komisija u svom mišljenju iz 2007. godine preporučila da se „ovaj zakon usvoji kako bi bio u skladu sa Ustavom, tako da će sada za uspeh referenduma biti dovoljna većina izašlih birača“.\nReferendum, kako je istakla Obradović, može biti republički, pokrajinski ili lokalni, raspisan na celoj ili na delu teritorije, može biti obavezan ili fakultativan, raspisan za prethodno ili naknadno izjašnjavanje.\n„Prema vrsti akta referendum može biti ustavotovrni, zakonodavni ili upravni. Može biti i savetodavnog karaktera, radi prikupljanja mišljenja gradjana, pri čemu on koji niji obavezujuć“, rekla je ministarka.\nKada je reč o narodnoj inicijativi, Obradović je rekla da zakon propisuje da 30.000 potpisa gradjana treba da bude overeno i da overa svakog potpisa košta 40 dinara, ali je naglasila da se potpisi mogu skupiti i elektronski kada nije potrebna overa ni plaćanje, što će biti naknadno uredjeno uredbom.\nOna je odbacila kritike da će novac biti prepreka bilo kojoj inicijativi i izrazila nadu da će se u toku dana još govoriti o „raznim lažima koje se serviraju građanima“.\nPredlogom zakona o referendumu i narodnoj inicijativi, kako je ranije saopštila Vlada Srbije, otklanjaju se nedostaci niza rešenja iz važećeg zakona zbog kojih su gradjani retko koristili te institute u praksi.\nPredložena rešenja omogućiće građanima da efikasno ostvaruju svoje Ustavom zagarantovano pravo na učešće u vršenju vlasti putem narodne inicijative i referenduma.\nNavedeno je i da se rešenja predviđena Predlogom zakona zasnivaju na preporukama Saveta Evrope iz „Revidiranog kodeksa dobre prakse u oblasti referenduma“ iz oktobra 2020. godine.\nPoslanici pitali o vojsci, nasilju u porodici, opoziciji\nPoslanici Skupštine Srbije su i ovog četvrtka iskoristili pravo da na početku sednice postavljaju pitanja nadležnima, a teme su bile vojska, nasilje prema ženama, opozicija.\nPoslanik sa liste „Aleksandar Vučić- Za našu decu“ Milija Miletić pitao je da li će profesionalni vojnici moći da očekuju sigurnu penziju sa beneficirnim stažom, s obzirom na to da neki i decenijama potpisuju ugovor na po tri godine.\nMiletić je rekao da vojnici koji su svakog trenutka spremni da se bore za zemlju, ne mogu da podignu stambene kredite jer „rade po ugovoru“ i nemaju stalni posao.\nPoslanica SPS-a Snežana Paunović podsetila je da je danas dan borbe protiv nasilja prema ženama i iznela podatke da svaka treća žena trpi neku vrstu nasilja.\n„U poslednjih deset godina 340 žena u Srbiji ubili su njihovi partneri, 22 prošle godine, a 11 žena ubijeno je u prvih šest meseci ove godine“ rekla je Paunović.\nOna je skrenula pažnju i na poštovanje prava osoba sa invaliditetom i pitala kada se očekuje donošenje zakona o socijalnim preduzećima koja bi zapošljavala ugrožene kategorije stanovništva.\nUglješa Mrdić sa liste „Aleksandar Vučić- Za našu decu“ rekao je da su na snazi dve politike – za Srbiju i protiv, pri čemu je protiv „politika Dragana Đilasa i Dragana Šolaka“.\n„Kako reaguju državne institucije na govor mržnje na ulici i poziv na blokadu Srbije i to kad se Vučić bori za Srbiju i sprema se da šalje zvaničnicima pismo o Kurtijevoj izjavi o ujedinjenju sa Albanijom i sastaje se sa Putinom“, pitao je Mrdić.\nOn je ponovio niz optužbi na račun opozicionih lidera i rekao da očekuje reakciju institucija.\n„Najvažnija je volja naroda a volja narode je politika Aleksandra Vučića“, rekao je Mrdić i pozvao gradjane da glasaju u aprilu.\nNakon pitanja, u Skupštini Srbije zakletvu je položila nova narodna poslanica Amela Lukač Zoranić, koja je izabrana sa liste nedavno preminulog poslanika Muamera Zukorlića.


Amnesti internešenel: SNS ojačao vlast u parlamentu, na udaru mediji i NVO, rasprostranjena diskriminacija – Društvo – Radio Sanja\nAmnesti internešenel: SNS ojačao vlast u parlamentu, na udaru mediji i NVO, rasprostranjena diskriminacija – Društvo\nPredstavnike medija u Srbiji i nevladine organizacije napadaju vladini i provladini mediji, ostvaren je zanemarljiv napredak u privođenju pravdi osumnjičenih za ratne zločine prema međunarodnom pravu, policija nije odgovarala na zlostavljanje građana tokom protesta.\nOvo su neki od glavnih zaključaka o Srbiji u godišnjem izveštaju međunarodne organizacije Amnesti internešenel (Amnesty International) o stanju ljudskih prava u 154 države sveta.\nKako se naglašava u izveštaju, široko je rasprostranjena diskriminacija žena, Roma i drugih etničkih manjina, LGBTI osoba i socijalno ugroženih.\n“Srpska napredna stranka (SNS) ojačala je svoju vlast u parlamentu, bez efikasne opozicije da smanji svoju dominaciju. Dijalog o normalizaciji odnosa Srbije sa Kosovom koji je sponzorisao EU i SAD zastao je nakon nastavka u junu. Tenzije su porasle u septembru kada je Kosovo nametnulo svoju zabranu srpskih registarskih tablica”, ukazuje se u izveštaju.\n“Nije bilo napretka u krivičnim prijavama 40 ljudi u Srbiji koji su pivedeni od strane policije tokom demonstracija 2020. godine”, navodi se, između ostalog u izveštaju.\nDodaje se da Nacrt zakona o istopolnim zajednicama, kojem se protivio predsednik Srbije, nije usvojen.\n“Nacrt je dozvoljavao registraciju istopolnih partnerstava i pružao niz prava, ali je zabranjivao druga, uključujući pravo na usvajanje dece”, ukazuje Amnesti.\nU izveštaju se ukazuje da su evropske države tokom 2021. godine vodile kontinuirani napad na odbranu ljudskih prava, targetirajući mirne demonstrante, novinare, aktiviste, sistem pravosuđa i civilno društvo, pokušavajući da ućutkaju njihovo neslaganje.\nAmnesti ističe da su u brojnim delovima Evrope nezavisni i kritički glasovi ugušeni, ukazujući da su branitelji ljudskih prava, nevladine organizacije, mediji i opozicioni lideri bili mete protivpravnog hapšenja i pritvaranja.\nDodaje se da su vlasti u Poljskoj, Gruziji, Kirgistanu i Turskoj nastavile s narušavanjem nezavisnosti pravosuđa, slabeći važnu kontrolu izvršne vlasti.